Тема за пчелите и пчеларите\n(Сряда) 14 Ноември 2018, 22:28\nАлтернативният форум за конспирации, мистика и езотерика > Природосъобразно съществуване > Препитание и витализиране > Тема за пчелите и пчеларите\nАвтор Тема: Тема за пчелите и пчеларите (Прочетена 2477 пъти)\nТема за пчелите и пчеларите\n« -: (Понеделник) 10 Октомври 2016, 19:52 »\nХората занимаващи се с отглеждане на пчели са два типа 1/ Медари /печалбари/ типичен пример за такъв вид са американците, не, че ги няма навсякъде по света де, но там целият отрасъл е на печалбарска основа. 2/ Другият тип са хората отглеждащи пчели заради любовта си към тези трудолюбиви насекоми и меда който изкарват е награда за полаганите грижи.\nНека да започнем с типа кошери.\n1/ Тръвна - Изключително здравословно жилище за пчелите. Труден за работа на пчеларите поради невъзможността да се бъркат в естественият жизнен цикъл на пчелите, и ниски добиви. Когато се създава "модерното" пчеларство не се отчитат положителните качества на тръвната. Сега от няколко години се правят опити да се въвеждат изменения в съвременните кошери в посока към тръвната.\nИмам един разборен кошер с качествата на тръвната и мога да ви уверя, че пчелите много го харесаха.\n« Последна редакция: (Понеделник) 10 Октомври 2016, 20:03 от МИТКО » Активен\nRe:Тема за пчелите и пчеларите\n« Отговор #1 -: (Неделя) 30 Октомври 2016, 10:51 »\nДадан-Блат - Удобен за работа на пчеларите но за пчелите е крайно противопоказен, защото противоречи на естественото им жилище, а от там и на живот. Липсва вентилация, голям процент влажност и наличие на мъртва био маса /кожичките/ в килийките + топлина - идеални условия за развитие на гнилцови заболявания а и на акари. Да не говорим за факта, че пчелите през зимата са принудени да се придвижват хоризонтално, което противоречи на природата им. не са малко случаите на гладна смърт при наличие на достатъчно мед в кошера.\nВсички тези недостатъци се избягват при вертикалните кошери, но и при тях има зона на смъртта - разстоянието между корпусите от 40мм е непреодолимо при по-тежка зима. При тези кошери неудачно е конструирана рамката.\n« Отговор #2 -: (Неделя) 30 Октомври 2016, 11:19 »\nМитко, а съществува ли система разборни кошери, чийто размери (на корпусите и рамките) да е в пропорциите на златното сечение? Килийките са в тази пропорция, диаметъра на отвора спрямо дълбочината е 1 към 1.618. Кошерите на Рут и Фарар не са в тази пропорция.\n« Отговор #3 -: (Неделя) 30 Октомври 2016, 22:21 »\nТръвните да 30/50 и40/60 За разборни не знам но дадана 31/45 31/37 не е Мисля че идеалният кошер е с рамка 30/50, но забележи дълбочината е 50 см дължината 30 см и ширина 2,5 см. Моите са такива. Около 12000 хиляди килийки\n« Отговор #4 -: (Понеделник) 31 Октомври 2016, 06:59 »\nЩе опиша моят кошер: Най-характерното за него е страничното отваряне. Двукорпусен, осемрамков рамка 30/50 висока / тясна по обем се равнява колкото дадана-блата с магазин. За по-голяма устойчивост са групирани по два - имат обща стена.\nЕдинственото неудобство е, че при преглед се налага да се вадят питите отвън. Един мой колега си го направи така, че да се отваря от двете страни и е доволен споделя, че изважда при преглед питите до пилото, тоест медовите и повече не безпокои семейството. Аз за целта си имам преносима стойка за питите, но смятам, че с двете врати е по удачен вариант. Дъното е изцяло от мрежа, а едната страна е мрежа дунапрен и ламарина. Кошера е изключително сух, вентилацията е идеална и пчелите са доволни. Когато пчелите са доволни са много спокойни. Когато публикувах материала лично редактора на вестник "Пчели" с делегация идва на проверка, впечатли се от съдържанието вътре, а годината бе бедна.\n« Отговор #5 -: (Понеделник) 31 Октомври 2016, 08:44 »\nИскаш да кажеш, че разстоянието между горната /дебелата/ летва на рамката и долната летва е 50 см., а между страничните е 30 см. ? То ако е така, този кошер ще прилича на комин. 2 корпуса х 53 см. + дъно + капак става висок около 130 см., а сечението /хоризонтално/ ще е около 35 х 35 см.\nТака ли е или неправилно съм разбрал ?\n« Отговор #6 -: (Понеделник) 31 Октомври 2016, 17:36 »\nЦитат на: big mama в (Понеделник) 31 Октомври 2016, 08:44\nДа прилича на комин, и какво от това? Алпийският кошер е подобен. Вътрешните размери са 31/31 на 110 см И рамката няма горна и долна летва - няма я зоната на смъртта.\n« Отговор #7 -: (Понеделник) 31 Октомври 2016, 19:03 »\nЗначи що годе правилно съм разбрал. Но как закрепваш восъчната основа без горна и долна летва на рамката? Или имаш рамки само в горния корпус, отдолу е празно за по добра вентилация и възможност да градят далаци ? И всичко това се обслужва странично? Много странна конструкция, въпреки че най- добре имитира естествено пчелно гнездо в хралупа.\nЩо не качиш някоя снимка или да дадеш линк.\n« Отговор #8 -: (Понеделник) 31 Октомври 2016, 20:31 »\nЩото като всеки дърт човек не съм на ти с компютъра. Вместо летви слагам метални шпилки които намазвам грубо с восък. За горна летва 6 мм а за долна 5 мм. А и добре че ме подсети не използвам восъчни основи. За целта нивелирам идеално кошера. Този тип кошер е идеален за дву - майчино отглеждане на семействата. Не съм проверявал това, защото сам в район с бедна медоносна растителност. За дву-майчино отглеждане си е нужна силна паша.\n« Отговор #9 -: (Понеделник) 31 Октомври 2016, 21:04 »\nНали при това положение , без основа, пчелите градят повече търтееви килиики. А как вадиш меда? И центрофугата ли си модифицирал? На коя от стените слагаш ламарина с дунапрен? На южната ли? За топлоизолация? Отвън или отвътре? И защо не стиропор или фибран? Така изградените "рамки" имат ли тел? След като извадиш меда, можеш ли да ги използват отново или се разкъсват и ги претопяваш?\nВиж, това са малка част от въпросите ми Извинявам се, но ми предизвика интереса, а любопитството ми е огромно !!!\n« Отговор #10 -: (Понеделник) 31 Октомври 2016, 22:52 »\nНаправо ме хвърли в оркестъра! Чакай да преминем към подхранването\nНали при това положение , без основа, пчелите градят повече търтееви килиики.\nНе е така! Когато рамката е дълга/плитка пчелите започват два или три далака при съединяването им стеничките на килийките не съвпадат и започва изграждането на търтееви килийки, а веднъж започнало няма спиране. Ако рамката е тясно/дълбока и поставим парче восък 2/3 см в средата на питата върху шпилката то винаги изграждането започва оттам и далака е един. Зависи също и в коя част на гнездото е поставена Да поставям два тела така, че да разделят площта на три.\nА как вадиш меда?\nС точилка! Първата година питите са гнездови, през втората медови и после ги бракувам. Оставям някои за трета година ако ще правя отводки, но само като медови.\nИ центрофугата ли си модифицирал? - Не ми е нужна\nНа коя от стените слагаш ламарина с дунапрен? На южната ли? За топлоизолация? Отвън или отвътре? И защо не стиропор или фибран?\nНе е нужна топлоизолация както писах дъното е мрежесто! Първо слагам телена мрежа от тази за комарници за да не изгризват пчелите дунапрена, след това е дунапрен 5/6см дебел, той поема влагата от гнездото и завършва с ламарина. Когато слънцето напече ламарината, тя суши дунапрана и "хралупата" е суха. Стената сандвич е от южната, а прелките от изток и запад и са скрити, от север са вратите.\n« Отговор #11 -: (Понеделник) 31 Октомври 2016, 23:43 »\nПри това положение, с прелки от изток и запад, трябва да има по-голямо разстояние между кошерите в редицата, около 2 м., а между редиците да е по-малко, и кошерите да са шахматно разположени, нали?\nНаборе, я накарай някое внуче да снима кошера с телефона и прати снимките на мейла ми. Ще почерпя!\n« Отговор #12 -: (Вторник) 01 Ноември 2016, 09:52 »\n« Отговор #13 -: (Вторник) 01 Ноември 2016, 09:56 »\n« Отговор #14 -: (Вторник) 01 Ноември 2016, 19:22 »\nМне..Това е адреса на който се намира снимката,ама в твоя компютър.За да ни я дадеш като линк или директно изображение,трябва първо да я качиш в интернет.Много е лесно.Цъкаш на линка по-долу и отваряш "Прикачи" което за сайт за безплатно качване на изображения.\nЩе ти се отвори страницата на сайта и един бял прозорец в който пише\n"качи наведнъж до 5 изображения с единичен размер до 4 MB.\nсайтът поддържа следните файлови формати: JPG, GIF, PNG и BMP. "\nпод този надпис има два бутона единия на английски,другия на бг. Първо цъкаш на англ.,пише "Browse.." ,което ще ти отвори съдържанието на компютъра и ти трябва да намериш снимката ,да я маркираш с десен бутон на мишката и после на по-долния бутон от сайта на който пише "качи". Кливаш и готово..След секунда изображението е качено..Дърпаш *урсора надолу и ще видиш самото изображение.Кликваш върху него за да ти се отвори в нов прозорец,отгоре маркираш линка и ни го пействаш тук.А най-добре е след като отвориш самото изображение в нов прозорец да кликнеш върху него с десен бутон и да избереш "Copy image location".После го качваш тук в сайта,като ползваш бутончето "вмъкни изображение" (долния ред,второто)


Bike Check 2012 - Любомир Недялков | bike-bg.com Bike Check 2012 - Любомир Недялков | bike-bg.com\nBike Check 2012 – Любомир Недялков\n07 февруари, 2012 3 коментара\nПродължаваме с чековете и за тази година. Велосипеда, който ще видите е сглобен с голямо удоволствие и желание. По него има малко стокови части, почти всичко му е преправяно – дори и главините и педалите.\nИме: Любомир Недялков\nТегло (без екипировка): 74 кг\nЕто как Любо описва машината си и стила на каране: “Предпочитам здравината пред грамажите, както и всичко да си тунинговам и преправям за да е колкото се може по-добро. Стила ми на каране повече клони към плавния въпреки, че понякога прибягвам и до грубо каране на някои отсечки. Обожавам да летя, както и да дрифта колелото през някой завой. Любимите ми сезони за каране са безспорно Пролет, Есен и Лятото, но само когато вали и е кално. Обичам рохкавата почва, влажността във въздуха, пръските кал по маската и следите който оставям по пътеки, това са нещата който ме карат да изпитвам чистия екстаз от карането.”\n1. Рамка (размер): SHOCKBLAZE (М размер)\nРамката е с -2,5 градуса чашки, а шокът е със специални втулки с изместен център за да постигне желаната геометрия.\nГеометрия на велосипеда: WB – 1281 мм; CS – 440-470 мм; HA – 59 градуса\n2. Шок: Marzocchi Roco WC 241 мм с 350 lbs Ti пружина + аксиален лагер\n“Максимално много ниска компресия за да не ми се сгъва в завой и не много висока компресия за да ми обира неравностите. Рибаунда е доста бърз обичам да ми се разгъва бързо задницата, също съм му пренареждал шим стака за оптимална работа.”\n3. Вилка: Rock Shox BoXXER R2C2 с червена пружина\n“Ниската компресия е до край за да не се сгъва в завой, а високата компресия ми е на 2-3 кликвания. Ботъм аута ми е на 5 оборота. Рибаундите са на максимално бързо. Вилката след като е купих претърпя някой промени отвътре които ще ги запазя в тайна.”\n4. Спирачки (предна и задна): Avid Code 2010 + Super Star накладки с дисковете G2 203 мм\n5. Wheel Set: Шини – Remerx Extreme Jumbo с главини Formula и спици DT Swiss Alpine 3\nЛюбо описва каплите си като “неунищожими”.\n6. Курбели: FSA Gravity 165 мм с 36 зъба плоча\n7. Водач: Е-Тhirteen SRS с башгард FSA\n8. Скорости: команда SRAM X0 и дерайльор Sram x9 (късо рамо)\nЛюбо е пригодил велосипеда си само с 5 скорости.\n9. Кормило: FSA Gravity Light с 25 мм издигане 800 мм широко\n10. Колче и седалка: FSA SK с Velo Carbon\n11. Педали: Shimano DX\n“С клипса имам повече контрол над колелото, мога да въртя на места, където с платформите не мога, пък и рядко пускам крак на спукане.”\n12. Гуми: Schwalbe\n“Модела според трасето, но любимите ми са Dirty Dan. Налягане зависи пак от трасето, но повече от 2,5 bar-а не ги помпам.”\n13. Тегло: 18 кг\n“Теглото ми е перфектно, все пак грамажите оказват влияние върху здравината, а тя е по важна за мен.”\nПредишна: Трой Броснан с трета победа в Австралия\nСледваща: Пъмп състезание в парник\nТова с грамажа и здравината не е съвсем вярно. Много зависи кой/кои компоненти са леки и от къде е “изцедено” теглото, влияние оказва и формата на даден елемент. Особено пък лека задница оказва голямо влияние върху работата на рамката 😉\nvelosipeda e prosto super ti sahto zakoeto ti blagodaria inezabraviai he iti otiva ito mnogo\nВчера го карах.


Ройтерс: Едно голямо нещастно европейско семейство - Вестник Утро\nРойтерс: Едно голямо нещастно европейско семейство\nСвят | От: БГНЕС | 20 юли 2015, 17:58 | коментара\nГръцкият пароксизъм разкри нарастващите разногласия в еврозоната, които, ако не бъдат преборени скоро, ще доведат до разпадането на най-амбициозния европейски проект.\nНай-тревожен знак за европейските лидери е, че общественото мнение и вътрешната политика дърпа политиците във все по-противоположна посока - не само между Гърция и Германия, най-големият длъжник и най-големият кредитор, но и почти навсякъде.\nГерманци, финландци, холандци, балтийци и словаци вече не искат парите на данъкоплатците да отиват за спасяването на гърците, докато италианците, французите и гърците чувстват, че еврозоната страда от липса на икономическа солидарност.\nИма толкова много замесени страни с различни възгледи, че управлението на кризата става все по-трудно, а задълбочената реформа в 19-членния блок изглежда отдалечена перспектива.\nМалцина, ако има такива, смятат, че мерките за Гърция ще проработят. Гръцкият премиер Алексис Ципрас заяви, че това е било лоша сделка, която ще направи живота по-лош за Гърция, но той я приел, защото алтернатива била още по-лоша. Германският министър на финансите Волфганг Шойбле заяви, че Атина би направила по-добре, ако напусне еврозоната - "временно". Доминиращият лидер в Европа Ангела Меркел пък вижда основната полза от сделката в избягването на нещо още по-лошо.\nВисокопоставен представител на ЕС, участващ в преговорите за компромис, заяви, че шансът за успех е между 20-и 30%.\n"Виждам само черни облаци в следващите две, три години", заяви източникът, пожелал анонимност. Според него единственото, което е било постигнато е избягването на "хаотичен" Grexit.\nПроблеми могат да изплуват отново в края на август или септември, когато започват детайлните преговори за тригодишната програма за Атина. Дори и ако третата програма бъде изпълнена, шансовете на този етап за икономическо възстановяване остават нищожни.\nВ Брюксел се говори много за това как последната гръцка криза ще окуражи укрепването на еврозоната, но не става ясно какъв е възможният прогрес.


1. Начертайте формата на изходния сигнал Uизх (t) за схемата от фиг.1, при посочената форма на вх. сигнал Uвх(t).\n2. Начертайте полупроводников диод, поляризиран в права посока, и със стрелка обозначете посоката на протичащия през диода ток.\n3. Коя компонента на тока (електронна или дупчеста) ще преобладава в PN преход при ниски нива на инжекция, ако е известно че NA >> ND. Изразете коефициента на инжекция ? за този случай.\n4. Големината на дифузния ток през PN преход зависи oт:\nа) oсновните токоносители, преодоляващи потенциалната бариера;\nб) неосновните токоносители, преминаващи през прехода;\nв) приложеното напрежение\n5. Напишете уравнението на волт-амперната характеристика на реален диод. Пояснете кои фактори отличават тази характеристика от идеалната при право включване на прехода.\n6. Начертайте обратната волт-амперна характеристика на Si диод като поясните графично съставките на обратния ток за реален диод.\n7. Начертайте резултантната V-A характеристика на два последователно и насрещно свързани ценерови диода.\n8. Дрейфовият ток в диода се формира:\nа) от основни токоносители, преодоляващи височината на потенциалната бариера;\nб) от неосновни токоносители, преминаващи прехода под действие на градиента на полето;\nв) при явлението инжекция;\nг) през диода протича само дифузионен ток.\n9. Дефинирайте понятието екстракция.\n10. Напишете уравнението на волт-амперната характеристика на идеализиран диод.\n11. Как се изменя правото напрежениe UF на диода при увеличаване на температурата?\nа) увеличава се експоненциално;\nб) намалява линейно;\nв) не зависи от температурата.\n12. Посочете факторите, влияещи върху волт-амперната характеристика на реален диод при обратно включване, като за всеки един посочите при кои диоди (Si или Ge) има преобладаващо влияние.\n13. В обща координатна система начертайте волт-амперната характеристика на Si диод при право включване за две температури (Т2>Т1). Дефинирайте температурния коефициент на напрежението и пояснете кои фактори го определят.\n14. Дефинирайте понятието диференциално съпротивление на диода и пояснете графично как може да се oпредели от характеристиката на диода за дадена работна точка. (Работната точка да се зададе като се построи товарната права в полето на статичната волтамперна характеристика за диода.)\n15. Определете еквивалентната статична волт-амперна характеристика за комбинацията от паралелно включен силициев диод и резистор със стойност 1кW.\n16. Начертайте волт-амперната характеристика на високоволтов ценеров диод за две температури (Т2>Т1). Как може да се компенсира температурният коефициент на напрежението в областта на пробив?\n17. Дифузионен капацитет: дефиниция; заряди, които го формират; кои фактори влияят върху големината му? При кое включване на диода оказава преобладаващо влияние?\n18. В обща координатна система начертайте ВАХ на германиев и силициев диод (в права и обратна посока), като посочите числени стойности за напреженията по абцисната ос.\n19. Начертайте ВАХ на силициев диод (в права и обратна посока) при две различни температури Т1>Т2.\n20. Какво ще бъде показанието на амперметъра от фиг. 1 при посочените стойности на входното напрежение, ако диодът е от Si ?\n21. Как се променя пробивното напрежение за ценеров диод с Uz = 12V, при повишаване на температурата?\nа) расте, защото пробивът е тунелен;\nб) намалява, защото пробивът е тунелен;\nв) расте, защото пробивът е лавинен;\nг) намалява, защото пробивът е лавинен;\nд) не се променя.\n22. При обратно включен PN преход :\nа) се увеличава токът от основни токоносители, преодоляващи височината на потенциалната бариера;\nб) се увеличава токът от неосновни токоносители, преминаващи под действие на градиента на полето;\nв) настъпва явлението екстракция;\nг) настъпва явлението инжекция;\n23. Дефинирайте понятието инжекция. От какво зависи граничната неравновесна концентрация?\n24. В полето на статичната волтамперна характеристика на диода начертайте товарната права и покажете как може да се определи графично диференциалното съпротивление на диода.\n25. Избройте компонентите на обратния ток на реален диод, като за всеки един посочите при кой от диодите (Si или Ge) има преобладаващо влияние.\n26. Начертайте малосигналната еквивалентна схема на диод.\n27. Как се изменя пробивното напрежение за високоволтови ценерови диоди при нарастване на температурата?\nв) не се изменя при промяна на температурата.\n28. Начертайте времедиаграмите при превключване от право в обратно свързване при работа на диода в импулсен режим. Върху графиката посочете, свързаните с това превключване импулсни параметри.\n29. Какви свойства ще има контакт метал - N полупроводник ако отделителната работа на метала е по-малка от тази на полупроводника?\nа) изправящи ;\nб) неизправящи (омичен контакт);\nв) има по-добри импулсни стойства;\nг) има по-малък пад в права посока и по-малък обратен ток.\n30. При право включен PN преход :\n31. Коя компонента на тока (електронна или дупчеста) ще преобладава в PN преход при ниски нива на инжекция, ако е известно че концентрацията на донорите значително превишава тази на акцепторите. Изразете коефициента на инжекция за този случай.\n32. Дефинирайте понятието диференциално съпротивление на диода и пояснете графично неговото изменение от режима и температурата.\n33. Избройте факторите, влияещи върху волт-амперната характеристика на реален диод при право включване, като за всеки един посочите при каква големина на токовете има преобладаващо влияние.\n34. В обща координатна система начертайте волт-амперната характеристика на Si диод за две температури (Т2>Т1), включително в областта на пробив.\n35. Когато диференциалното съпротивление в областта на пробив е по-малко, стабилизиращото действие на ценеров диод е:\nв) не се изменя при промяна на диференциалното съпротивление.\n36. Начертайте времедиаграмите при установяване на правото напрежение на диода при работа в импулсен режим.\n37. Кои са предимствата на Шотки диод спрямо силициев ?\nа) има по-малко време на живот на неосновните токоносители;\nб) няма инжекция на неоснови токоносители;\nв) няма дифузионен капацитет;\n38. Дифузионният ток в диода се формира :\nб) от неосновни токоносители, преминаващи под действие на градиента на полето;\nв) при явлението екстракция;\nг) през диода не протича дифузионен ток, а само дрейфов.\n39. Дефинирайте понятието инжекция. Изразете графично изменението на токоносителите като функция на координатата при ниски нива на инжекция.\n40. Напишете уравнението на волт-амперната характеристика на реален диод.\n41. Посочете факторите, влияещи върху волт-амперната характеристика на реален диод при право включване, като за всеки един посочите при каква големина на токовете има преобладаващо влияние.\n42. В обща координатна система начертайте волт-амперната характеристика на Ge диод за две температури (Т2>Т1), включително в областта на пробив.\n43. Да се определи еквивалентната статична волт-амперна характеристика за комбинацията от последователно свързан силициев диод и резистор със стойност 1кW.\n44. Начертайте волт-амперната характеристика на ценеров диод, посочете основните му параметри и пояснете техния смисъл.\n45. Бариерен капацитет: дефиниция; заряди, които го формират; кои фактори влияят върху големината му? При кое включване на диода оказава преобладаващо влияние?\n46. Кой диод (силициев или Шотки) има по-добри импулсни свойства при една и съща площ на прехода?\nа) силициев, защото има по-малко време на живот на неосновните токоносители;\nб) Шотки, защото няма инжекция на неоснови токоносители;\nв) Шотки, защото няма дифузионен капацитет;\nг) Шотки, защото има по-голямо време за разсейване на неосновните токоносители.\n47. С какво се обяснява наличието на контактна потенциална разлика на прехода:\nа) с екстракция на токоносители;\nб) с наличие на външен токоизточник;\nв) с изменение структурата на кристалната решетка;\nг) с наличие на двоен обемен заряд от двете страни на прехода;\nд) с инжекция на токоносители през прехода.\n48. В обща координатна система начертайте волт-амперните характеристики на Si и Шотки диод. Сравнете двата диода по UF, IR, CD и коефициент на инжекция. (Използвайте знаци за неравенство > и <).\n49. Начертайте правата волт-амперна характеристика на Si диод като поясните графично съставките на тока за реален диод. Напишете уравнението за реален диод.\n50. Начертайте резултантната V-A характеристика на два последователно и насрещно свързани Ge диода.\n51. Кои процеси са определящи за импулсните свойства на диод при големи токове?\nа) натрупване и разсейване на токоносителите в базата;\nб) презареждане на бариерния капацитет;\nв) презареждане на дифузния капацитет.\n52. Какво ще е показанието на волтметъра на фиг.1а и фиг.1б, ако диодът е силициев, с PN преход ?\n53. Какво ще е показанието на волтметъра на фиг.2а и фиг.2б, ако диодът е силициев, с PN преход ?\n54. Начертайте изходния сигнал при посочената на граф.1 форма на входния сигнал за фиг.3, фиг.4, фиг.5 и фиг.6.\n55. Определете показанията на волтметъра от фиг.7а и фиг.7б, ако Uz = 5.6V\n56. Определете показанията на волтметъра от фиг.8а и фиг.8б, ако Uz = 5,6V.\n57. Начертайте изходният сигнал на фиг.9, фиг.10 и фиг.11, при посочената на граф.2 форма на входния сигнал.\n58. Ценеров диод е свързан по посочената на фиг.14 схема. Да се определят допустимите стойности за токоограничаващия резистор R, ако: Е=15V±10%, Uz=10V, Rт=(1÷10)kΩ, Izmin=3mА и Izmax=30mA.\nКаталог: ppe -> files -> 2010\n2010 -> Изследване на схеми с диоди Задание\n2010 -> Изследване на характеристиките на mos транзистор\n2010 -> Изследване на практически схеми с диоди и на импулсните свойства на полупроводникови диоди\n2010 -> Ту-софия фетт, катедра „Електронна техника”


Natural & Delicious (N&D) Archives - САМ БС\nНачало / Natural & Delicious (N&D)\nДребни породи, зряла възраст с агнешко, тиква и боровинки\nДребни породи, зряла възраст с глиганско, тиква и ябълка\nДребни породи, зряла възраст с пиле, тиква и нар\nДребни породи, зряла възраст с риба треска, тиква и портокал\nЗа възстановяване на здравето на уринарния тракт, срещу струвитни и оксалатни камъни.\nЗа подрастващи котенца и бременни котки. С пилешко и нар\nКастрирани котки в зряла възраст. С пилешко и нар\nКотки в зряла възраст. С глиганско и ябълка\nКотки в зряла възраст. С пилешко и нар\nЗа възстановяване на здравето на уринарния тракт, срещу струвитни камъни. Консерва\nЗа подрастващи котенца и бременни котки. Консерва с пилешко и нар\nКастрирани котки с пъдпъдък, тиква и нар


Трагедии на хора от ГДР по границата на НРБ. Кой ги убиваше? | Dnes.bg Новини\nТрагедии на хора от ГДР по границата на НРБ. Кой ги убиваше?\nДокументирани са близо 2000 опита за бягство на източногерманци\n8 авг 2017 21:30, Елка Василева\nТази година Службата за изследване на архивите на ЩАЗИ публикува обширно изследване на Кристофър Неринг, посветено на опитите за бягство на източногерманци през българската граница. Книгата подробно описва всички известни случаи на убити германци. Дойче веле разговаря с него:\nДВ: Г-н Неринг, колко опита за бягство през българската граница са предприети от граждани на ГДР? И колко от тях са били убити?\nКристофър Неринг: До 1989 г. оперативната група на Министерството на държавната сигурност на ГДР в България е документирала близо 2000 опита за бягство на източногерманци. Тази информация обаче най-вероятно е непълна.\nЩо се отнася до броя на смъртните случаи, за това не съществуват абсолютно никакви официални данни. През 1992 г. българското Министерство на вътрешните работи публикува един непълен списък, според който общият брой на жертвите на българската граница е бил между 300 и 400. Според него само от 1947 до 1953 година са загинали 270 души, а между 1962-1992 още 105. Данни за периодите 1944-1946 и 1985-1990 там няма. Не е посочен и броят на убитите гранични полицаи, които не спадат към бежанците, но все пак са част от убитите на границата. Според същата тази публикация поне 36 от жертвите от периода 1962-1992 година са били чужденци.\nПреди време социологът Васил Кадринов е направил подробно изследване на бягствата и смъртните случи, което е публикувано на сайта diktaturata.bg, но и то по всяка вероятност е непълно. По време на изследванията за моята книга аз успях да документирам общо 18 случая на убити граждани на ГДР. Толкова бяха случаите, за които имаше някакви доказателства в архивите. Германия също не разполага с пълната информация за броя на германските жертви в България. Това обаче не е нищо необичайно. Защото дори и за жертвите на Берлинската стена и на германо-германската граница няма точни данни.\nДВ: В книгата на Вашия сънародник Щефан Апелиус "Смърт в България. Забравените жeртви на Желязната завеса", излязла през 2008 година, се твърди, че българските гранични полицаи са получавали премии за убити германци, опитали се да преминат границата. Вие отхвърлятe подобни твърдения.\nКристофър Неринг: Не само че не се е плащало за смъртоносните изстрели, но и граничните войници са били спирани да произвеждат такива. След 1990 редовно плъзваха слухове за премии от 1000 дойче марки на убит източногерманец. Това обаче си остава само в сферата на митовете и слуховете. Досега не е намерено нито едно писмено доказателство за изплащани премии.\nОсвен това и сумата изглежда абсурдна. Тя се е равнявала горе-долу на една българска министерска заплата. И трето: в нито един момент до 1989 за германските бежанци не са важали по-различни правила, отколкото за другите. Гражданите на ГДР са представлявали само една малка част от броя на хората, опитали да избягат през българската граница, както и една малка част от жертвите. Поляци и чехословашки граждани също са се опитвали да избягат през България и някои от тях също са били убити.\nТук трябва да добавя, че според съществуващата система на българския апарат, при която българските гранични войници са се радвали на допълнителна отпуска и предметни подаръци или пък са били наказвани служебно, подобни премии са били ненужни и контрапродуктивни. В България е имало съпротива дори и срещу отличията, които Министерството на държавната сигурност на ГДР е връчвало на сътрудници на ДС и близки на граничните войници.\nДВ: Как е изглеждало сътрудничеството между ДС и Министерството на държавната сигурност на ГДР? Как са били координирани преследването и арестите на източногерманци? Берлин ли е издавал заповеди?\nКоординираната дейност между София и Берлин е служила най-вече на разкриването на планирани опити за бягство. Интересното в случая е, че самият български министър на вътрешните работи през 1959 пръв отправя предложението към Източна Германия да изпрати своя оперативна група в България. То е било аргументирано с покачващия се брой на туристите от Западна и Източна Германия по българските курорти и възможността за създаване на контакти между тях.\nДС е очаквала от ГДР подкрепа при наблюдението на западните туристи. Министерството на държавната сигурност на ГДР обаче изпраща свой сътрудник в България едва година след издигането на Берлинската стена, през 1962 – и то след като България още два пъти е отправила молба за подобна подкрепа. Броят на бягствата на източногерманци обаче продължил да се покачва, което накарало ГДР да изпрати повече служители в България и така постепенно се стигнало до професионално българо-германско сътрудничество в следенето на източногерманците.\nДВ: В ГДР са се носели слухове за "слабо охраняваната българска граница". Те ли са вдъхвали кураж на източногерманците да се опитат да избягат през България?\nКристофър Неринг: Най-късно след смъртта на Вера Сандерс и нейния западногермански годеник през 1972 година - случай, който съм описал и в моята книга - и на западните медии е станало ясно, че българската граница е строго охранявана. Но много от гражданите на ГДР са били слабо информирани и това е била и причината, поради която са си мислели, че е по-лесно да се избяга през България. Впрочем, случаят на Вера Сандерс е един от най-драматичните. Тя е била таен служител на областната администрация на Министерството на държавната сигурност на ГДР в Котбус.\nДВ: Занимавал ли се е Берлин след 1989 с темата за убитите германци на българската граница?\nДВ: А защо според Вас в България почти не се говори за убитите източногермански бежанци?\nОще по темата: бягствогранициГДР\nstan преди 2 години\nТова е комунистическа пропаганда ! Не са 360 хиляди, по последни изследвания на патриотичните НПО и СМИ уточнената цифра е 74 милиона, като се очаква към края на годината да надминат психологическата граница от 1 милиард.\nСлужиш на границата през 1978-80г. мой приятел (Борето) застреля източногерманец, (момичето го хванахме) и получи 30 дни отпуск и 30 дни в санаториум за психическо възстановяване. Никакви пари не даваха.\nДо Ким Чен Пут 234 Разбира се че комунизмо не е идеология.Това е мозъчно заболяване,лудост.Трябва лудост до направиш от хората животни.\nСуджукбей преди 2 години\n„Вместо икономически силна държава, създадохме бюрократична, корумпирана и непрофесионална машина, която убива всяка смислена идея. Краде се на всички нива, а в управлението – най-много. ”. Това да не е част от реч на Бай Х.. при откриване на лятната академия на ГЕРБ?\nБерия преди 2 години\nСлугите на СССР по техен модел избиват за периода 1944-1964 г. над 360 000 български патриота!\nБКП/БСП преди 2 години\nСлава на БСП- Българската Серопозитивна Партия!\nна 20 юли 1926 г. по време на пленума на ЦК, на който Дзержински държи пламенно слово цели два часа? „Вместо икономически силна държава, създадохме бюрократична, корумпирана и непрофесионална машина, която убива всяка смислена идея. Краде се на всички нива, а в управлението – най-много. Хаос. Не помогнаха и разстрелите.”. Цитатът е от тази реч. В края на саморазобличителната изява Железният Феликс получава инфаркт, пада и след час умира. Така човекът с хладен ум и горещо сърце бе убит от чудовището, в чието сътворяване участваше лично...\nПроблема ни е,че когато ни кажат да пръ-днем, ние се на-си-раме,така е и с тази статия.Дори немците не говореха такива глупости,като в тази статия,когато пуснаха документален филм на тази тема.Тук направо са се ос-ра-ли с пропагандата.\n...."полицията поканила за консултации проф. Антонио Валиехо Нагера /1889-1960/".... ,\nСега се уточни,"поканила" или платила,защото който плаща,той поръчва музиката,нали така?\nискам статия през ВСВ германците колко милиона са избили\nМръсни комуняги! Бог да ги прости свободолюбивите хора!\nКурни преди 2 години\nкупена с рубли -\nПредвожда ги ****и,\nс „вдигната „ глава\nРешетников преди 2 години\nКомунистите докараха България до икономическа катастрофа през 1944 г., до 3 фалита през 1960 г., 1978 г. и 1987 г., последвани от икономическите катастрофи през 1990 г. 1996/1997 г. Запратиха ни на опашката в Европа. И сега, когато наваксваме изоставането, нагло и демагогски квичат из медиите, че сме били „най-бедни“. Квичат както политически проститутки, така и назначени от тях в медиите червени и глупави журналисти, чиито доходи са десетки пъти, дори 100 кратно по-големи от минималната заплата. Провеждат руската хибридна война срещу България!\nО, Бузлуджа! Пристъпи ужасни! Дванайсетий път гъсти орди лазят по урвата дива и тела я стелят, и кръв я залива. Бури подир бури! Рояк след рояк! *** безумна сочи върха пак и вика: "Търчете! Тамо са бирите!" И ордите тръгват с викове сърдити, "БеСиПе" гръмовно въздуха разпра. Върхът отговаря с други вик: „Гов-а“!\nКим Чен Пут преди 2 години\nСлед края на Испанската гражданска война 1936/39 испанската полиция започва да разпитва пленени комунисти. Те така упорито отричали очевидни факти - както всички комунисти по света, така казвали на черното бяло, че полицията поканила за консултации проф. Антонио Валиехо Нагера /1889-1960/, бащата на испанската психиатрия, преподавател в Мадридския медицински университет. В продължение на година провел стотици беседи с пленените, затворени в манастира Сан Педро де Кардена до Бургос. И представил заключението си: "Комунизмът не е идеология, а вид психическо заболяване".\nСлед края на Испанската гражданска война 1936/39 испанската полиция започва да разпитва пленени комунисти. Те така упорито отричали очевидни факти - както всички комунисти по света, така казвали на черното бяло, че полицията поканила за консултации проф. Антонио Валиехо Нагера /1889-1960/, бащата на испанската психиатрия и преподавател по психиатрия в Мадридския медицински университет. Той в продължение на година провел стотици беседи с пленени интербригадисти, затворени в манастира Сан Педро де Кардена до Бургос. В резултат на които беседи представил заключението си: "Комунизмът не е идеологи\nМоже да беше "студена", но си беше война и през нея западните разузнавателни служби също не са си бъркали в носа. Официалните инструкции винаги са били "Стой! Стой, ще стрелям! Изстрел във въздуха. Изстрел на месо.", а наградите - градски, домашен отпуск и снимка със знамето пред строя, никакви пари!\nКойто не е е бил сам в гората караул, изобщо да не коментира! И от таралеж, може да се нас.ереш ! От предния набор бяха изпразнили един пълнител в крава, която се чесала на кльона.\nОт статията е видно, че българската граница не е била разграден двор. Сега похарчихме 200 милиона за да възстановим бутнатата ограда. Но и това не върши работа, след като пишман патриотка превозва мигранти, а баш патриота,биещ жени по границата, настанява гранични войски в собствения си 3 звезден хотел с ол инклузив. Човек не смее да мине покрай централни хали след 18 часа, а полицията нехае. Май границата се охранява от Динко с АТВ то, който е сто пъти по голям патриот от хулещите тука.\n320 на "Жупел&q преди 2 години\nИмаше ГВ и границата се пазеше, както е изисквал закона. И граничарите носеха службата с чест. Нямаше граничари каналджии ...\nотравят водата в пионерски лагер.\nЧе къде тогава имаше пионерски лагери в граничната зона? В кой пионерски лагер? Колко пионерчета са отровени? Как са стигнали до лагера? На излизане ли да ги застреляли или на влизане? Задавайте си подобни въпроси бре, вместо сляпо да вярвате!\nАбе как може да вярвате на партенки скалъпени от пропагандните служби?\n13:05 Семейство остана на улицата по време на епидемията\n12:58 Защо се стигна до спекула с цените на плодовете?\nСпоред технологичния предприемач пандемията е "кошмарен сценарий"


Депресия с менопауза: причини, прояви - Апатия 2022\nАко другите забележат потиснато настроение у жената по време на менопаузата, на първо място, не се поддавайте на паника и позволете симптомите да се задълбочат още повече. Препоръчва се да се консултирате със специалист, работещ в службата за психично здраве като психолог, психотерапевт, а при необходимост и психиатър. Подробно за психотерапията при менопаузата.\nВъз основа на оплаквания, анамнеза и психопатологична диагноза, специалистът ще даде становище за наличието на депресия, нейния вид и степен.\nПри развита депресия са необходими дългосрочно (до 6 месеца) курсово лечение с антидепресанти от групата на SSRI (селективни инхибитори на обратното захващане на серотонин), антипсихотици с малки странични ефекти (с добавяне на заблуди) и транквиланти. За поддържане на хормоналния баланс се предписват хормонални лекарства, които компенсират липсата на естроген.\nПрез целия курс на лечение с наркотици и след дипломирането му е показана психотерапия, насочена към промяна на отношението на пациента към себе си и другите, повишаване на самочувствието му, подобряване на психоемоционалното състояние.\nприемете себе си за това кой сте и обичайте в ново състояние.\nКато алтернатива на хормоналната терапия могат да се използват хомеопатични лекарства. Те стимулират защитните имунни механизми, в резултат на което тялото се бори с негативните симптоми самостоятелно, без помощта на химикали. Ефектът се проявява по-късно, отколкото след хормонална терапия, но няма странични ефекти..\nОт хомеопатичните лекарства за менопаузална депресия се дава предпочитание на продукти от Heel, Германия (Klimakt-Heel, Mulimen, Cerebrum Compositum).\nменопаузалните и депресивните симптоми на лека тежест се елиминират, с умерена степен тя намалява;\nВажно! В никакъв случай не трябва сами да си предписвате лечение с хомеопатични лекарства! Тя трябва да се провежда строго според показанията под наблюдението на хомеопат. Алина Вайц, психоневролог, кандидат на психологическите науки, специално за Mirmam.pro\nАлина Вайц, психоневролог, кандидат на психологическите науки, специално за Mirmam.pro\nЛечението на депресивно разстройство в менопаузата може да бъде допълнено с автотренинг. За това е достатъчно да отделите 5 минути на ден. Необходимо е да заемете легнало положение и да се отпуснете. Трябва да си представите тялото си обновено, младо и здраво. Почувствайте потока от положителна енергия, пронизваща всяка клетка. Тогава мислено произнесете положителни утвърждения. Необходимо е да се подчертаят всичките ви предимства. Отрицателната идея трябва да се превърне в положителна и да се повтаря самохипноза всеки ден. След седмица практика състоянието ще се подобри.\nПри различни видове менопаузална депресия следната психотерапевтична практика носи добър резултат. За всеки ден трябва да си дадете задача, поне 3 пъти на ден да се усмихвате искрено. В този случай трябва да помните най-щастливия момент в живота си. Само за 7-10 дни светът няма да бъде толкова мрачен и усмивката ще се превърне в навик.\nМенопаузата и съпътстващата я депресия ще помогнат за озаряване на всяка дейност, която изисква концентрация. Можете да започнете плетене, кръстосано шиене, рисуване, събиране на малки пъзели и др. По време на менопаузата по-често трябва да сте на чист въздух и да разговаряте с приятели. Отначало да се извадите от депресивно състояние ще бъде трудно, но след известно време можете да почувствате облекчение. Лечението и оптималният подход към него могат да бъдат определени от лекаря.\nВажно е да се разбере, че жените, претърпели хирургично отстраняване на яйчниците, които развиват хирургична менопауза, имат повишен риск от депресия\nПсихоемоционален фон. Настъпването на менопаузата означава естествения процес на стареене на тялото и неговата неизбежност влияе неблагоприятно върху психоемоционалния фон на жените. Невъзможността за изпълнение на репродуктивна функция и физическите промени в тялото причиняват депресия.\nСамо специалист може да определи наличието на заболяване и да предпише необходимите лекарства за депресия. Ето защо, ако се окажете с всички тези симптоми, тогава се консултирайте със специалист.\nАко една жена забележи признаци на депресия в допълнение към менопаузалните промени, тогава е необходимо да се потърси помощ от специалисти, които ще помогнат за диагностициране на наличието на болестта:\nТерапевт. Търсенето на помощ от този специалист е началната точка, в която една жена трябва да се изравни. Терапевтът ще предпише необходимите тестове, които ще помогнат не само да се разпознае наличието на съпътстващи заболявания, но и да помогнат на други специалисти. След преминаване на тестовете терапевтът е този, който решава за помощ кой следващ специалист трябва да се свърже с пациента.\nКардиолог. Симптомите на депресивния синдром могат да покажат наличието на промени в организма, които са познати на менопаузата, а не на разстройство на нервната система..\nНевропатолог. Лекарят, извършил необходимите изследвания, ще определи състоянието на нервната система на тялото и ще помогне да разбере какво е причинило симптомите, ще предпише лечение според тежестта на заболяването.\nПървоначално една жена трябва да се свърже с своя гинеколог, който ще извърши цялостен преглед, ще провери органите за промени, които настъпват в тях. След това трябва да направите тестове и да проверите щитовидната жлеза. Тя е един от най-важните органи, отговорни за производството на хормони. Много често възстановяването на функцията на щитовидната жлеза води до изключване на депресията. Ако една жена се притеснява от някакви други болки, е необходимо да се обърнете към други специалисти в допълнение. Освен това не трябва да избягвате комуникацията с невролог. Това не означава, че жената е психично болна, просто лекар ще ви помогне да изберете правилното лечение и да се справите с депресията.\nС менопаузата човешкото тяло изпитва стрес, тъй като има преструктуриране на всички негови функции. Намалява производството на полови хормони, сега вече няма толкова добро обновяване на тъканите в тялото, една жена започва да наддава на тегло, косата може да падне или да стане сива. Такива промени също имат отрицателен ефект върху нервната система, започва да се развива раздразнителност или дори депресия.\nЖенското тяло претърпява хормонални промени няколко пъти през целия си живот. Това е естествен процес, провокиран от пубертета, бременността и раждането, началото на менопаузата. Климаксът е състояние на организма, при което една жена спира менструацията. Половите жлези престават да функционират постепенно, тъй като менопаузата е придружена от доста дълъг курс. Малко жени лесно издържат това състояние. Често има колебания в емоционалния фон, придружени от депресия. В този случай лекарят може да предпише антидепресанти за менопауза при жени.\nНастъпването на менопаузата при всяка жена се случва в различно време. Приблизителният възрастов диапазон е 44-52 години, но често кулминацията се развива още по-късно. Има случаи на ранна менопауза, като се започне от 40.\nпременопауза е периодът, през който се ускорява началото на менструацията;\nВ допълнение общото здравословно състояние се променя, което е свързано с промени в метаболизма. В този случай могат да се развият болки в ставите, остеопороза, затлъстяване и диабет. Либидото може да се колебае значително (от значително намаление до значително увеличение). На фона на промените, форми на депресия.\nУпотребата на антидепресанти, които са свързани с психотропни лекарства, трябва да бъде строго дозирана. Ефективността при всяка жена е индивидуална. Ефектът от лекарството се проявява не по-рано от 5-7 дни на приложение. Най-подходящият вариант са селективните инхибитори на обратното захващане на серотонин (пароксетин, флуоксетин и флувоксамин). Те са нежни и имат минимални странични ефекти. В допълнение към антидепресантите могат да се предписват антипсихотици и други лекарства..\nХормонални тестове за менопауза, Алкохолът не е за спалнята: чаша или две до ранната менопауза, Аменорея - началото на менопаузата, Анемия при жените, причините и правилата за лечение на нисък хемоглобин, 15 симптома, които не могат да бъдат игнорирани,\nСамо при нас: Въведете промоционалния код bonus2020 в полето за купон, преди да направите поръчката преди 31.01.2020 г. и получите 25% отстъпка от всичко!\nПочти всички антидепресанти имат кумулативни свойства. Това означава, че ефектът им достига своя резултат 15 дни след началото на приема. Следователно независимото прекратяване на курса на лечение няма да постигне желания ефект.\nопредели лечението и изборът на лекарството трябва да бъде само лекар специалист;\nне се препоръчва драстично да се увеличи дозировката, тялото трябва постепенно да се адаптира към лекарството;\nрязкото прекратяване на лечението с антидепресанти е опасно за здравето, дозата на лекарството трябва да се намалява постепенно;\nТъй като депресията е сериозно заболяване, трябва да се избягва самолечението. В този труден период са необходими почивка и спокойствие. Освен да приема лекарства, жената също се нуждае от подкрепа и разбиране от своите близки. Физическите упражнения, както и да правите това, което обичате, ще помогнат за облекчаване на симптомите на депресия..


Пандемията от коронавирус събуди невиждана вълна от дарителство и доброволчество в българското общество, сред бизнеса и гражданите. Списание "Икономист" и спортните сайтове от групата на "ЕС Медиа" започват да разказват за добрите примери и проявата на солидарност във време на криза. Поредната благотворителна проява идва от Ямбол.\nКметът на Ямбол Валентин Ревански и общинските съветници в града дариха заплатите си за закупуване на специална апаратура, която ще послужи за лечението на болни от коронавирус. Пред сп. "Икономист" градоначалникът обясни и как се е родила идеята.\n"Преди две седмици община Ямбол като институция заплати един апарат за бързи тестове за коронавирус. После обаче се поинтересувах от какво оборудване имат нужда болниците и разбрахме, че трябват респираторни апарати за изкуствено дишане. Потърсих откъде биха могли да се закупят, като много важна беше скоростта за доставка. Намерихме фирма на мой близък познат, която може да ги достави за 21 дни. Затова и аз реших да даря три свои заплати. Първоначално бяха две, но трябваше много бързо да се реагира и да се запази уредът. Сумата беше 7000 лв. и го капарирах", разказа Ревански.\nПримерът последват и общинските съветници в града. "Информирах председателя на Общинския съвет и той поде инициатива и между съветниците. Те се съгласиха да си дарят заплатите за март и с тях да се купи още един уред", каза още той.\nВ инициативата се включват и други граждани и фирми в града. "Направихме кампания в социалните мрежи и в ямболските медии. За около четири дни от дарители - фирми и физически лица, събрахме над 30 000 лева. Междувременно познати от едно сдружение също решиха да закупят един апарат за обдишване. Така от първоначалното намерение да се вземе един, станаха три", пресмята Ревански.\nКато бивш президент на баскетболния Ямбол Ревански отбелязва и че доста спортни клубове ще пострадат от забраната на спортни събития. "Спортът е спрял навсякъде. Прави ми впечатление, че в последните дни дори няма и хора, които да тичат навън, както преди", казва Ревански.\nОчаква се в началото на следващата седмица клубовете в елита да се съберат, за да решат дали сезонът да бъде окончателно прекратен. "Ако баскетболните срещи продължат, мисля, че при всички случаи ще трябва да се играят пред закрити врата. А за мен един спорт, ако не е пред публика, си губи смисълът", смята той.\nТагове: Валентин Ревански, солидарни в кризата, Ямбол, коронавирус


Затварят път в Родопите, заради взривяване на скала - Смолян днес!\nСряда, 05 Септември 2018 11:11\nЗатварят път в Родопите, заради взривяване на скала\nПубликувана от\tСмолян днес! Прочетена 2008 пъти\nПътят Широка лъка – Куковица в общ. Смолян ще бъде затворен, заради извършване на взривни работи по пътното трасе, съобщават от общинската администрация в областният град. Участъкът ще бъде затворен за моторни превозни средства в периода от 14:00 ч. до 20:00 ч. В този промеждутък ще бъде взривена скала на км 4+500, за да бъде разширен пътя, който при последните наводнения в района бе компрометиран.\n„Точно в този участък поддаде подпорна стена, която е строена преди няколко десетилетия от сръбски пленници от Балканската война, които са изградили със суха зидария. Сметнахме, че доста повече пари и време ще е необходимо за възстановяването й, за това ще разширим пътя с взривяване на ската над нея“, коментира кметът на Широка лъка Васил Седянков. За целта е създадена необходимата организация от страна на специализирана фирма, полиция и т.н. Очаква се взривните дейности да започнат около 15:00 ч., като след това ще започне и разчистването, като най-късно в 20:00 ч. ще бъде пуснато движението.\nВъпросният участък е натоварен най-вече от товарни автомобили, които извозват дървен материал от близките местности. Обходеният маршрут е – м. Окманица – с. Кукувица и обратно.\nОще в тази категория: « Удостояват свещеник Димитър Михайлов със званието “Почетен гражданин на Смолян” Над 400 със заявления за получаване на помощ за първокласници в Смолянско »


Re: Търси нов дом!!! / Общества / Любители на животните / Котки\nКлубове Дирене Регистрация Кой е тук Въпроси Списък Купувам / Продавам 05:55 31.10.20\nТема Търси нов дом!!!\nАвтор krispy (непознат )\nПубликувано 15.10.09 20:26\nЗдравейте, надявам се да намеря дом на едно много сладко 2-3 месечно коте.Много бих искала да го задържа,но имам 2 котки и куче и става много пренаселено. Много трудно ми се довери, защото майка му беше убита от кучета и беше много изплашено. Но аз го храних всяка вечер и успях да го прибера. Сладичко е и е много добро и си търси дом за зимата и за след това. Женско е,а на цвят е сиво-бяло.Мога да пратя снимки по e-mail. Помогнете му.\n0898 66 02 46\nТема Re: Търси нов дом!!! [re: krispy]\nПубликувано 16.10.09 10:21\nЕто ви линк към една тема, където сме насъбрали сайтове за обяви - http://forum.dog.bg/-t10364.html. Направете хубави снимки на дребосъка и пускайте много обяви със снимка, където има такава опция. И то на места, където посещаемостта е по-голяма и повече хора ще видят обявата ви. В общи линии няма много голям смисъл да пускате обяви във форуми за животни, защото там пишат все хора, които вече имат животни. И не на последно място внимавайте на кого давате котето. Има всякакви хора - от такива, които са с откровено лоши намерения до такива, които не са лоши, но са несериозни и не осъзнават отговорностите свързани с отглеждането на домашен любимец. И не на последно място пишете в обявите и какво сте направили за здравето и профилактиката на мъника - напр. вътрешно обезпаразитяване, външно и т.н.\nЖелая успех на котенцето и на вас!


Най-ценният бизнес съвет на Константин Стоянов, 411 Marketing - Economy.bg\n09 октомври 2017, 09:55 a+ a- a\nВижте какво отговори Константин Стоянов, основател на 411 Marketing:\n„Уверете се, че сте избрали поприще, което наистина харесвате. Когато работите 12 до 14 часа, включително през нощта, в събота и неделя и по време на празници, животът е твърде кратък, за да се занимавате с нещо, което не ви е по сърце. Отделяте повече време да правите пари, отколкото да ги харчите и да се наслаждавате на живота. Ако изпитвате удоволствие от това, което вършите, за да си изкарвате прехраната, тогава сте ударили Вашия истински джакпот, а Вашите лоши дни (определено ще имате и такива) вече няма да са толкова лоши.\nСъщото се отнася и до екипа, който съставяте. Обградате се с хора, които истински харесвате и цените. Все пак, ще прекарате с тях повече време, отколкото със семейството си.\nИ накрая, но не по значение, организирайте времето и задачите си добре - през цялото време - и се научете как да се справяте с проблемите … със сигурност ще имате много от тях“\nПрез 2007 в САЩ Константин Стоянов създава компания с името 411 Locals, имаща за висша своя цел да подобри видимостта на малките и средни бизнеси в Интернет. Скоро става ясно, че в услугите ѝ „има хляб” и тя започва да расте с бързи темпове. Така през 2009 в България отваря врати първият офис на компанията, по-известна тук под името 411 Marketing. За краткото време от тогава до сега екипът, първоначално от едва четирима, се е разраснал до над 500 души.


„Прекрасно е, че поддържате българския дух и традиция!“, написа 14-милионният посетител в почетната книга на музей „Етър“ | Община Габрово\n18 август 2020, 15:32\n14-милионният посетител на музей „Етър“ са семейство Бойчеви от Русе. „Прекрасно е, че поддържате българския дух и традиция! Продължавайте да учите децата, за да я има България”. Това написаха те в почетната книга на музея. Решението да пътуват до музея на открито в Габрово е взето вчера следобед и е плод на известна спонтанност.\nМалко преди 12:00 часа екипът за преброяване отчете, че семейството е очакваният 14-милионен посетител.\nМалката Крисия е за първи път в музея. Таня, Недко и бабата Виолета Йорданова не са посещавали „Етър“ от десетилетия, но преживяванията им още са живи. Съоръженията, задвижвани с вода, симидите, свирещите бърдучета, занаятчийската чаршия – това се е запечатало в спомените им. За Крисия предстои да трупа впечатления, но първото ще бъде, че семейството й е 14-милионният посетител на габровския музей на открито.\nСемейство Бойчеви получиха като подарък годишна абонаментна карта за влизане в музей „Етър“, правото безплатно да се включат в популярната игра „Гатанките на Радумко“ и глинен сач за приготвяне на ястия. Семейството е и първият притежател на новия сувенирен календар на музея за 2021 година.\nОт 2015 насам, когато бе посрещнат 13-милионният посетител, средно по 200 000 души годишно идват в музея.\nИзлъчването на живо във Фейсбук на посрещането на 14-милионния посетител, провокира интереса на приятели на музея в социалната мрежа. Освен поздравления, има изразени виждания, че „Етър“ е най-хубавото място в Габрово.\nМного запомнящо се е написаното от Силвия Панайотова. „В този прекрасен музей, моят съпруг ми предложи брак преди 3 години. Можеше да е навсякъде, направихме дълга разходка в България, но той каза: ,, Там го усетих“. Много ни е на сърце“, споделя тя.\n18 август 2020 – Днес се открива младежка зона „Щайгата“\n18 август 2020 – Ремонт на водосток в кв. „Радецки“ затваря ул....


Местата, на които тя е персона нон Грета - Webcafe.bg\nМануела Геренова 18.12.2019, 14:13\nМила Грета, просто не ходи на тези места\nНаближава Коледа и светът е притихнал в очакване на Рождеството. Но има още един повод планетата Земя да ни се струва по-спокойно място тези дни - Грета Тунберг се прибра в родния Стокхолм, където ще прекара празниците със семейството си.\nТака в рамките на поне седмица темите за климатичните промени и наближаващия Апокалипсис ще заглъхнат.\nНо празниците ще отминат и Тунберг отново ще тръгне по белия свят да проповядва идеите си. Има обаче места, където е по-добре тийнейджърката да не стъпва, защото там е, така да се каже, персона нон Грета.\nГрета вече имаше едно неприятно изживяване във влак, което надлежно документира в снимки и клип. Влакът, както стана ясно, беше на Deutsche Bahn, където й се наложи да попътува, седнала на пода. Здравият разум нашепва, че щом в немските железници не ти е особено комфортно, препоръчително е дори да не припарваш до българските.\nВ България да седиш на неудобно място във вагона може да се окаже най-малкият проблем. Напълно възможно е влак така и да не дойде или да дойде, но не след 10 минути, а след три часа и 10 минути. Единственото положително в подобен евентуален развой на събитията е, че Тунберг ще оцени пунктуалността на Deutsche Bahn.\nЛошото е, че поради липсата на влак отново ще й се наложи да търси лодки на монакски принцове и катамарани на Instagram инфлуенсъри, за да стигне от точка А до точка Б.\nЗахарна фабрика/ Факултета...\n... или който и да било друг квартал, подпомогнал сгъстяването на въздуха с ФПЧ. Видът на десетки кюмбета и напълно самоделни печки, в които се гори всичко - от дограми до парцали - докарва до нервен колапс дори и по-издръжливи индивиди. Питайте кмета Фандъкова, ако не вярвате.\nТунберг сама споделя, че след като на 7 години е прочела книга за промените в климата, не е спала дни наред. Ако види какво се случва във въздуха над Захарна фабрика и Факултета, може би няма да мигне с години.\nЛюбителски фест на почитателите на Volkswagen\nВ България обичаме старите коли (сетете се само колко се сърдим, ако някой се опита да ограничи карането им), а на места като VW феста направо ги обожават и боготворят. Коли на възраст под 10 години са абсолютна рядкост, а по по-възрастните им събратя подобренията се изчерпват с нова боя и заден спойлер от сто процента нерециклирана пластмаса.\nС други думи, двигателите на фестивала бълват изгорели газове на килограм, а въглеродният им отпечатък е с размерите на футболно игрище.\nШведската тийнейджърка е заклет веган, така че в близките няколко дена е по-разумно да си стои в Стокхолм и да не идва към Източна Европа, било то и с влак. Причината е, че на Балканския полуостров ще се състоят десетки жертвоприношения на невинни прасета.\nСъбитието "колене на прасе" не е за хора със слаби сърца, какво остава за 16-годишни скандинавски вегани.\nВ България това го знае всяко хлапе - Норвегия е зла държава, в която, ако пуснеш детето ти с неизгладени дрехи, то не се прибира. Вместо това идва Барневернет, взима го и го дава на чернокожа гей двойка. Грета от своя страна има навика да ходи с доста небрежен вид, което е предпоставка да бъде отнета от семейството й, нищо че са милионери.\nОсвен това семейство Тунберг оставя дъщеря си спокойно да отсъства от училище - втора причина шведката моментално да бъде въдворена при приемни родители.\nИ тъй като не искаме нито една от тези злини да я сподели, просто я призоваваме - мила Грета, не ходи на посочените от нас места.\nТагове: бдж, влак, швеция, норвегия, коледа, празници, volkswagen, факултета, захарна фабрика, грета тунберг, тунберг


17 June 2019 14:18:49\n« Reply #20 on: 10 February 2017 17:04:35 »\n"Гласът на Бългапия"(или поне кастингите) ще са от 20:00 до 21:30. В 21:30 ще започва "Папараци"\n« Reply #21 on: 13 February 2017 18:23:51 »\nТарифата за март: https://www.piero97.com/assets/TV/bTV_2017/Btv_Reklamna_tarfia_mart_2017_03_Mar_RateCard_BG_1002_w.pdf\nДоста е странна, ако мога така да кажа... Ето как ще изглежда праймтайма:\n20:00 "Косем" - нов турки сериал\n21:00 MasterChef (понеделник и вторник)/"Смени жената" (сряда)/"Бригада нов дом" (четвъртък)/"Столичани в повече" (петък)\n22:00 "Комиците и приятели" (всеки делник)\nВ събота и неделя от 15:00ч. ще бъде "Седем часа разлика" от 18 март.\n« Reply #22 on: 13 February 2017 18:50:31 »\n"Комиците ще е от сряда до петък". "Скъпи наследници" да не го пуснат през лятото като "Връзки", толкова го мъдрят...\n« Reply #23 on: 13 February 2017 19:37:52 »\n"Кьосем" май е продължението на "Великолепният век". "Скъпи наследници" ако не пролетта както бях казал ще тръгне есента. Принципно има вече достатъчно заснети епизоди за да го пуснат и сега, но просто е въпрос на планиране на праймтайма кога точно ще тръгне, за това не бяха обявили и точна дата за старт. Лятото според мен е много малко вероятно и няма да е, за разлика от "Връзки" това е си е ексклузивно тяхна продукция...\n« Reply #24 on: 13 February 2017 20:41:12 »\nQuote from: TONI on 13 February 2017 18:50:31\nВ таблицата на втория слайд го пише от понеделник до петък "Комиците и приятели". За мен това е доста странно решение, но явно искат ежедневно комедийно предаване, както са "Господари на ефира" по "Нова". То преди "Шоуто на Слави" им изпълняваше тая функция, но то отдавна вече е доста далеч от комедийно предаване...\nИначе в схемата на първия слайд не пише и "Столичани в повече", пък във втория слайд го пише.\nQuote from: The TV Boy on 13 February 2017 19:37:52\nЗа "Кьосем" и на мен това ми излезе, като го цъкнах в Google. "Скъпи наследници" е необяснимо вече защо го бавят толкова... Има вариант и просто да не са го вписали в тарифата, както неведнъж са правили и с други продукции. Може и наистина да го пазят за есента, за да се изправят срещу "Сезонът на българските сериали" по "Нова", но ако наистина планират това, май окончателно ще трябва да се лишат от турските сериали.\nЛипсва и мистериозното "В петък вечер и звездите помагат", но може и него просто да не са вписали.\nНаправи ми впечатление и една забавна грешка в тарифата - написали са "Смяна на съпруги", което е омешано от двете заглавия на предаването тук - "Размяна на съпруги" и "Смени жената"... Шегата на страна, но тия дни четох интервю с Андрей относно предаването и там той споменаваше, че това предаване се правело за първи път в България. Явно "ьТВ" тотално почнаха да се подиграват с късата памет на българина...\n« Reply #25 on: 13 February 2017 22:38:16 »\nОт турските сериали никога няма да се лишат, как не го разбрахте, не знам\nМастършеф ще е до 22 и 30 в понеделник и вторник, Комиците ще са от сряда до петък.\nЗа Звездите в петък още преди няколко месеца казаха, че са се отказали от него и няма изобщо да види бял свят.\n« Reply #26 on: 14 February 2017 09:44:12 »\nQuote from: TONI on 13 February 2017 22:38:16\nДоколкото знам за Звездите в петък май са заснети всички епизоди, а дори и промо?\nЗа Мастършеф и Комиците - да, така ще са. Това, че Комиците са записани П-П(тоест всеки делник) според мен е грешка.\n« Reply #27 on: 14 February 2017 11:39:38 »\nГрешки в тарифите има бол, но ще почакаме и ще видим как ще е реално. За мен обаче е доста странно решение "Комиците и приятели" да е няколко дни по 30 минути. Те за тия 30 минути ще направят 3-4 скеча и им свърши времето... По-добре в тия слотове по 30 минути да бяха сложили "Скъпи наследници", а "Комиците и приятели" да е в събота в 22:00ч., както беше миналата година.\nСега забелязах, че в програма за тази и другата седмица пише "Дамата с воала" от вторник до петък. Ако наистина е така, другата седмица в сряда се пада последният епизод, понеже сериалът е 12 епизода, та интересно какво ще излъчат в четвъртък и петък...\nСлучайно видях и че във Voyo е качен пилотен епизод на предаването "Обичам те, благодаря ти, извинявай". Ако не се бъркам, това не трябва ли да е новото предаване на Наталия Симеонова? Нямам абонамент във Voyo и затова питам. http://voyo.bg/more/25820-obicham-te-blagodarya-ti-izvinyavai\n« Reply #28 on: 14 February 2017 15:19:10 »\nQuote from: spike on 14 February 2017 11:39:38\nПилотният епизод го даваха по бтв една неделя около изборите за президвнт в 16.00\n« Reply #29 on: 14 February 2017 15:33:06 »\nQuote from: PLTV on 14 February 2017 15:19:10\nХм... не съм го видял в програмата. Явно ползват същата тактика, както с "Хан Тутракан", но имало ли е после анкета в сайта на "ьТВ"?\n« Reply #30 on: 14 February 2017 16:50:48 »\n« Reply #31 on: 14 February 2017 17:21:03 »\nХм... Излъчено е на 25 септември, но не помня да съм видял каквато и да е реклама. Явно са се отказали от проекта, щом толкова месеци няма никакво движение около него. "В петък вечер и звездите помагат" явно също е спрян проект, който я види бял свят по някой нишов канал, я не...\n« Reply #32 on: 19 February 2017 11:29:39 »\n"Смени жената" започва на 1.Март от 21:00 часа - всяка сряда в този слот.\n« Reply #33 on: 19 February 2017 12:02:51 »\nСблъсък се завръща от 25.02 , но ще бъдат излъчени само 4 епизода. Ще е част от тази събота/неделя\n« Reply #34 on: 19 February 2017 13:43:25 »\nQuote from: Mr.D. on 19 February 2017 11:29:39\nТо това се знае. На мен ми е интересно кога ще почне "Столичани в повече" - дали на 3 или на 10 март. А и новият формат на "Комиците и приятели" явно пак ще е на 1 март, понеже иначе какво да има от 22:00 до 22:30ч...\n« Reply #35 on: 19 February 2017 15:16:25 »\nОще от самото заглавие си личи, че ще е нагласено с цел рейтинг. Ще е някаква простития, която ще се забрави след месец след като свърши.\nИма такива двойки, които си сменят жените, но повечето пъти е с цел само секс, защото иначе не е изключено да се влюбят в другата жена.\nQuote from: spike on 19 February 2017 13:43:25\nАко намерят истински комици ще е добре. В България голяма част от известните комици са на много ниско ниво.\n« Reply #36 on: 19 February 2017 15:34:08 »\nQuote from: tvreiting on 19 February 2017 15:23:47\nНа мен си ми харесва предаването, пък и щом вече 10 години е в ефир, явно има доста фенове.\n« Reply #37 on: 19 February 2017 16:10:25 »\nQuote from: spike on 19 February 2017 15:34:08\nНе съм казал ,че няма фенове. Просто след, като съм гледал комици, като Ейми Шумър, Джордж Лопес, Луис Си Кей, Бил Маър, Миранда Харт и др, не ми правят впечатление комици, като Любо Нейков.\n« Reply #38 on: 20 February 2017 15:29:45 »\nНа 3 март ще излъчват "Шоуто на Слави" от 20.00 до 22.00 часа.\n« Reply #39 on: 20 February 2017 15:43:29 »\nQuote from: tvreiting on 19 February 2017 16:10:25\nНе може всичко да е като САЩ. Първо, че сме доста по-малки като население и стандарт и второ, че имаме различна култура.


Марийка и трима млади мъже отиват на СПА- забавна история от ТонТон в обучение Eфективна комуникация на Станислав Инчовски-Капитана |\nstanislavinchovski / 20.09.2014\nЧетиринадесети Март. Последен работен ден от седмицата. Време за тиймбилдинг. Целият екип ще ходим на СПА във Велинград. Транспортът ни не е организиран и всеки се спасява сам. Като аз съм решил да спася още двама с моята кола.\nОбичайки да шофирам аз съм винаги за пътуването и съм безстрашен, зареден с GPS. Смел до безрасъдство дори не поглеждам къде точно на картата се намира града/селото. Разчитайки на митовете и легендите за този край, разказани ми от колегите на обяд.\nТрима души- бат Вальо, Наско и аз. Вече се е смрачило и е около 19 часа. Минаваме през магазина, за да се запасим с провизии. Чакаме бат Вальо и го псуваме как може да е такава кифла в магазина и толкова да се бави. Излиза той с шест кенчета бира усмихнат и потегляме. Като ритуал преди да тръгнем попълвам адреса в GPS-a, както лелка от ЖП гара пише на клавиатура. След 10 минути мъки най- сетне сме на Цариградско с отворени прозорци.\nСлед два-три диска Rammstein и Камелия вече трябва да потегляме на Юг. Единственият проблем е времето- вали като из ведро и има непрогледна мъгла. Затова караме бавно само със 100 км/ч. Подминаваме табелата за Велинград, но според GPS-а (с име Марийка заради женския глас) по- краткия път е през Пазарджик. Доверяваме й се безрезервно и минаваме от там.\nВальо е вече на четвърта бира и е на черешата. Стигаме до село с махната табела, където сякаш е паднала бомба. Тъмно е, пътят е подготвен за ремонт и няма асфалт. Толкова много е разкопано, че по пътя шахтите стигат височината на колата. Минаваме както през дюните в Дубай с 50 на първа, само където не караме джип и на края на селото колата прегря. Спираме ние за почивка, явно тъкмо на време бате Наско да изпуши една цигара.\nПотегляме ние отново през мъглата към гората. Завои, чукари и няма почти никакви знаци. Напреднал с времето започвам да се усъмнявам в митовете на колегите, че се стига до Велинград за два часа, а ние вече пътуваме от три. Бат Вальо вече е на 5та бира и иска да спираме, за да се облекчи. Вече пее Rammstein въпреки че любимият му изпълнител е Милко Калайджиев. Нарочно карам малко повече на спирачка, за да го мъчим и за да му се смеем с Наско. Бат Вальо само се разписква и се сърди, докато накрая го съжалихме и спряхме до една изоставена колиба, където имаше отбивка. Отива той да си върши работата и ние потегляме без него с мръсна газ. Останал той на тъмно сам с мечките, с полуизсулени гащи тръгва да гони колата и да хвърля кенчета по нас. Натоварихме го ние обратно и продължихме. Според легендите на колегите трябваше скоро да пристигнем дори и със забавянето заради бавното каране поради мъглата.\nПоловин час по- късно виждаме светлините на някакво село и вече сме приготвели ножовките, за да се включваме в пира с другите ни колеги. Според Марийка адреса се намираше много наблизо и ние много се зарадвахме. Леко зачудени, че на табелата на селото не пишеше Велинград, ние се успокоихме, че според една от легендите разказани ни на обяд, че Велинград е бил обединение от четири други села. „Сигурно е забравена табела на някои от тези села“, помислихме си ние.\nСтигаме на адреса на улица без осветление и къща от кирпич. Споглеждаме се и си казваме, че това не ни прилича на 5 звезден хотел във Велинград. Вадя аз старата карта на България и малко фенерче. С общи усилия разбираме, че се намираме на 100 км от Велинград от другата страна на Родопите и че за да отидем там трябва да обиколим цялата планина от юг.\nПотегляме отново и след още два часа пристигаме в механата малко преди единадесет часа. 15 минути преди да затвори кухнята.\nХапнахме си хубаво с останалите и се посмяхме на четири-часовите ни премеждия из чукарите и може би на едно от най- забавните пътувания, които са ми се случвали.\n20.09.2014 в истории, смях, спомени, Uncategorized. Етикети:alsu, Bulgaria, Академия за лично и социално развитие, алкохол, алсу, бира, група, забавление, кола, пътуване, harizmatichnost, спа, хотел, stanislav inchovski\n← Лятна академия на морето- обучение и забавление\nСмущаваща нощна ситуация на двама колеги в морска дискотека- смешни спомени на Анжу в курс по комуникация на АЛСУ →


Groove Manifesto на 5 години\nТочно така. Преди точно пет години в Деня на победата (9 май 2001) се появи Groove Manifesto.\nАко имате нужда да ни поздравите, въобще не се и притеснявайте.\nВъв форума на Groove Manifesto вече има нов раздел, който е предназначен специално за показване на проекти и тяхното обсъждане. Напоследък има доста такива теми и както писаха посетителите на форума, може би е удачно да се отдели специално място за такъв тип разговори.\nСлед като миналата седмица по-наблюдателните читатели на сайта забелязаха ревюто за работата на Джеймс Патерсън и си помислиха “Слава богу! Най-накрая някакво раздвижване!”, тази седмица всички ще можем да се насладим на две нови статии в Groove Manifesto.\nПървата е за това как можем да се предпазим от работа по проекти, които се превръщат в истинско нещастие. Другата пък обяснява какво е нужно, за да имаш на сайта си правилната информация и какво всъщност е правилна информация.\nNando Costa за пореден път обнови портофолиото си. Какво по-хубаво от това!?\nGroove Manifesto стана на 4 години!\nЕдна от любимите ми илюстраторки и съпруга на Nando Costa, Linn Olofsdotter, поднови сайта си с нови и интересни проекти.\nDrew се похвали с новия си сайт, който както винаги ни харесва много. Сега остава само добрият стар HalfProject да се върне online.\nХа! Нови статии –>\nНай-сърдечни блогопожелания за всички, които продължавате да се отбивате насам.


Корнелия Нинова подава оставка като председател на БСП - zonaburgas.bg\nКорнелия Нинова подава оставка като председател на БСП. Това съобщи самата тя на пресконференция във вторник. Причината за решението ѝ е резултатът на столетницата от вота в неделя, който Нинова определи като „катастрофален”.\n„Въвеждането на пряк избор на председател, даването на най-демократичното право в политиката на народа – да решава, на членовете на БСП – да си избират председател – всичко това отне от задкулисието в БСП възможността да слага „сламен“ председател и да смята, че той ще им изпълнява поръчките. Появи се второ ядро на вътрешната опозиция”, добави Нинова.\nПредишна статияСребро за Алекса от ОДК Несебър от световен конкурс\nСледваща статияКметът на Созопол подаде оставка като заместник председател на БСП Бургас


Следващият канцлер на Австрия най-вероятно ще е Себастиан Курц\nАвстрийският консервативен политик Себастиян Курц е победил в предсрочните парламентарни избори, които се проведоха днес. Втора е крайно-дясната „Партия на свободата“, а трети са социал-демократите, предава AFP, позовавайки се на предварителните резултати от изборите.\n„Народната партия“, ребрандирана от Курц като негово лично „движение“ е събрала 30,2% от гласовете на избирателите, втора е анти-имигрантската „Партия на свободата“ с 26,8%, а трети останаха управлявалите десетилетия социал-демократи с 26,3 процента.\nСледващите по-малки партии, които успяват да прескочат 4-процентната бариера са либералите с 5,3% и новата партия на Пилц, който доскоро беше представител на зелените, но се разделиха и направи собствена партия. Със сигурност в следващия парламент влизат 6 партии, предаде БТВ.\n15.10.2017 19:52 15.10.2017 19:54\nСвят Австрияизборипобедасебастиан курц


Четиристаен апартамент с покривна тераса в комплекс с Акт 16\n213.09 м² (чиста площ: 199.09 м² плюс общи части: 14 м²)\nRef. No. PLV-84245\nЧетиристайният апартамент се намира на етаж 6 и е с обща площ 213.09 кв.м. (нетна площ 118.06 кв.м.), плюс терасата от 81.00 кв.м.\nЧетирите блока на комплекса образуват затворен вътрешен двор с обща площ 2000 кв.м, без достъп на превозни средства.\nСтроителството на комплекса се отличава с високо качество без компромиси. За живущите се предлагат подземни паркоместа с топла връзка на цена от 13 000 евро.


Започна ремонтът на водопроводи по 26 улици в Борово\nАндрей Новаков и Пламен Нунев присъстваха на първата копка на проекта\nЕвродепутатът от групата на ЕНП/ГЕРБ Андрей Новаков заедно с народния представител от ГЕРБ Пламен Нунев инспектира проекти в Община Борово.\nНоваков и Нунев се запознаха с рехабилитацията на Народно читалище „Искра 1898“ и изграждането на новия параклис в Борово. За половин милион лева е ремонтирана църквата „Света Троица“ в Обретеник, облагородено е и прилежащото пространство, каза кметът на Община Борово.\nСлед това гостите прегледаха изпълнението на голям проект по Програмата за развитие на селските райони. За сумата от 5,8 млн. лева в момента се ремонтират участъци от два общински пътя, като единият от тях е по маршрута Обретеник – Горно Абланово и от кръстовището на този път до село Екзарх Йосиф. Още 3,4 млн. лева ще бъдат инвестирани във водопроводна мрежа по 26 улици в Борово, като в петък бе направена първата копка по проекта.\nАндрей Новаков прояви интерес към създадения Бизнес център за обучение по предприемачество и за стартиране на малък бизнес. Община Борово в партньорство с Клуб „Отворено общество Русе“ трансферират 2 социални иновации от партньорите си FVB S.R.Lот Анкона, Италия за работа с лица, които искат да стартират своя компания.\nЕвродепутатът и народният представител се срещнаха с живеещите в Центъра за рехабилитация и социална интеграция и с членове на пенсионерския клуб в Борово. Те бяха придружавани от кмета на Община Борово Валентин Панайотов и част от неговия екип.\n„Борово е пример за това, че Европейският съюз не е далеч, а е в малките населени места и хората го усещат. Доказателство за това е стартът на изграждането на 15 км. водопровод и 4 км. пътища в града“, заяви Новаков.


Изящна красота изгони вируса от Художествената галерия – ПАРАЛЕЛ 44 __ ПОРТАЛЪТ\nИзящна красота изгони вируса от Художествената галерия\nОт утре силистренци и гостите на града могат да се насладят в Художествената галерия на красивите платна на един от класиците в българската живопис – Александър Петров – Лавандулата /1916-1983/.\nАлександър Петров е знаков художник на 60-те години, майстор на колорита и певец на селския труд и българската природа, прочут с картините си на тема розобер и бране на лавандула, поради което възниква и прякорът му. През цялото си творчество той работи върху осмислянето и синтеза между българската пластична култура и западно-европейското изкуство, с което се нарежда сред новаторите в българската живопис. Творбите му се отличават с интензивен колорит и подчертана декоративност.\nВдъхновен от Розовата долина, създава един от големите си цикли – „Розобер“. Основни теми в неговото творчество са трудът, любовта, майчинството и морето. В изложбата са включени 51 творби от основните цикли в творчеството на Александър Петров. Те са собственост на семейството на художника.\nСлед събитията през септември 1944 заминава за фронта като военен художник доброволец. Създава голям брой рисунки за фронтовите и централните вестници. През 1948 картината му „Десант през Драва“ е включена в българската експозиция на Венецианското биенале. От многократните си пътувания до Париж художникът донася множество рисунки, скици, акварели.\nНегови творби са притежание на Националната художествена галерия, Софийска градска художествена галерия, градските галерии в Бургас, Пловдив, Казанлък, Ямбол, Стара Загора, Шумен, Сливен, Плевен, Кърджали, Хасково, Перник, Пазарджик, Русе, Варна и Габрово, а също и в много държавни и частни сбирки в чужбина.\nТри негови платна притежава и Художествената галерия в Силистра, две от които са в постоянната експозиция.\nПоради превенцията на коронавируса официално откриване на изложбата няма да има. Експозицията ще гостува в Силистра до средата на юни.\nPrevious Ресторант „Прего“ е лауреат на званието „Рицар на доброто“\nNext ИСКАНЕ ЗА ОТМЯНА НА ЗАБРАНАТА ЗА РАЗХОЖДАНЕ НА КУЧЕТА В ПАРКОВЕТЕ НА ОБЩИНА СИЛИСТРА /публикуваме без редакторска намеса/


Камбана спаси 170 души от огнена стихия в Благоевградско - България - Общество | Vesti.bg\n2 август 2016, 09:05, oбновена в 09:35 7386\nОколо полунощ са пламнали сухи треви и отделни дървета над селото, стихията тръгнала два часа преди това от съседно село. На място са пристигнали 12 екипа на пожарната от Благоевград, Дупница, Разлог и Рила. По думите му обстановката в селото е била изключително затруднена, но адекватната намеса на екипите е спасила живота на хората и имуществото им.\nОколо 2,30 – 3 часа през нощта те са се върнали по домовете си. По думите му 709 пожара са гасени през последните 3 дни. Николай Николов посочи още, че обстановката остава опасна и днес и утре се очакват нови пожари. „Беше страшно, на 67 години съм, но такова нещо през живота си не съм виждал, въпреки че тук често горят пожари. Казаха, че огънят е тръгнал от мълния”, заяви пред БГНЕС Асен Николов, но когото е изгоряло част от лозето. Рилци се намира на 5 километра от Благоевград. Междувременно, в 15 области на страната е обявен червен код за пожароопасност.\nЗастрашените от пожари области са: Плевен, Русе, Велико Търново, Търговище, Разград, Силистра, Добрич, Варна, Бургас, Ямбол, Кърджали, Хасково, Стара Загора, Шумен и Сливен, сочи справка на НИМХ. Там са възможни бързо разпространяващи се много силни пожари с въвличане на дървесните корони. Днес жълт код за горещини е обявен в 14 области - Велико Търново, Русе, Търговище, Разград, Силистра, Шумен, Добрич, Варна, Бургас, Ямбол, Сливен, Стара Загора, Хасково и Пловдив. От неделя изгоряха 9000 дка в Хасковско, стихията станала заради печене на патладжани. Застрашени бяха две села в община Маджарово. Там остава в сила бедственото положение. Ситуацията обаче вече е овладяна и риск за хората няма. Над 200 души участваха в гасенето на пожара, сред които 53 военнослужещи, екипи от горските стопанства, местни хора и доброволци.\nНад 11 хил. декара са изгорели през последната една седмица. Това каза зам.-министърът на земеделието доц. Георги Костов. По думите му отчита се известно намаляване на пожарите, тъй като за последните 15 години средната площ е около 110 хил. дка. Той добави, че от изгорелите 11 хил. дка. до този момент, залесяване се налага на 2 000 декара. Възстановяването на 1 декар струва 1000 лв. По думите на зам.-министъра около 1 млн. кубически метра дървесина са изгубени само за последните 15 години. Източник: Агенция "Фокус", БГНЕС Редактор:


Какви са версиите за бракониерския лов край Симитли - ᐉ Новини от Fakti.bg - България | ФАКТИ.БГ\nМъж с реактивна раница прелетя пред самолетпреди 19 минути\nБСП ще покани Пламен Николов на разговорпреди 21 минути\nАрест за 40-годишен, блудствал с 16-годишно момичепреди 40 минути\nСеверна Македония няма алтернатива на ЕСпреди 43 минути\nМанолова: Николов да даде мъжката си дума, че няма да управлява с телефонни обажданияпреди 46 минути\nЖестоко убийство на мъж в Ямболскопреди 53 минути\nЗасега обаче обвинения няма срещу никого\nПубликувана: 22 Юли, 2021 08:36\n55 КОМЕНТАРА | ВИДЯНА 4735\nПуснаха от ареста бившия шеф на ДАНС 21 Юли, 2021 23:00\nЗадържан за бракониерство се оказа за няколко часа бившият председател на ДАНС Димитър Георгиев. Той и още четирима мъже бяха заловени да превозват незаконно убито диво прасе.\nЗасега обаче обвинения няма срещу никого, защото са нужни експертизи, които да установят с чие оръжие е убито прасето. Иззети са пушки, патрони и заглушители.\n„Когато нашите служители пристигат на проверката заварват автомобили с повишена проходимост. В единият има убита дива свиня. Задържани са и нарушители по Закона за лова за предполагаемо бракониерство”, обясни директорът на Югозападното държавно предприятие инж. Дамян Дамянов.\nБацо нема вече пачки, тряа се живее\nМоже прасенцето само да е скочило в багажника или да е било подхвърлено от недоброжелатели. А може просто да е било болно и добрите хора да са го взели за да го занесат на ветеринар. Варианти колкото щеш!\nНагли боклуци...мислят ,че все още са на власт и всички им се кланят.Толкова са глупави и нахални ,че не разбраха - Тиквата вече е никой и не може да ги пази. Какъв идиот и наглец е имала ДАНС за прледседетел....и ние чакаме този човек без съвест и морал да пази държавата.Затвор за тях!!!!\nИ версиите са?\nАх това избиване на комплекси,чрез лов ...съм го виждал при всички политици и управленци.\nБоко,и той се правеше на мъж в резерватите..\nГлиганчето е умряло от инфаркт, докато са го превозвали към ветеринарна клиника. Виновни няма. За никакъв отстрел не може да се говори. Те със пушките си носилка са направили, за да го пренесат. Лошите горски по поръчение на Президента се опитват да уронят престижа на ДАНС!\n... случая е напълно ясен, отговорни граждани на поход за гъби, забелязали умиращ глиган. Започнали да го спасяват - уста в уста и тем подобни, но уви животното се споминало. И сега какво да правят, ами решили да го закарат в местната морга за експертиза. Хвала за такива граждани! :)\nСамозабравили се бивши\nПреди години згащихаНаско Сираков с убит елен, после кмета на Созопол Рейзи. След дела излизат чисти като момина сълза. Бракониери е имало и ще има. Пешкира опират дребните рибки.\nАми те са се разхождали на чист въздух в гората , любували са се на природата и тази дива свиня ги атакувала ! Те при самозащита хванали каквото им попадне! Цяло чудо е как в ръцете на всички са се оказали ловни оръжия , които те използвали обикновено да се подпират !\nХм, някой друг да е бил там? За един човек от ГЕРБ питам.....\nДивото прасе е получило инфаркт и те го карат към спешното.\nАX, KAКВА ИЗНЕНАДА ?! ВСИЧКИ ГEPБEPAСТИ СА ТАКИВА. БАHKЯНCKИЯ TУЛУП СЛОЖИ НА ВСИЧКИ МЕСТА ЗА ШЕФOBE ГOBEДAPИ И HAГЛEЦИ ПО СВОЙ ОБРАЗ И ПОДОБИЕ.\nПрекалено "важни" персони и притежаващи чувствителна информация, за да има каквото и да е разследване! Случая ще бъде прикрит, а резултатите от експертизите и прасето ще изчезнат като едно "тефтерче"!\nАко хванат някой селянин или циганин да бракониерства , веднага и по закон им вземат ръждивата кола "автомобилите с които са извършени престъпни деяния"\nА дали на турско-американските слуги са конфискувани джипките ?\nимам словореда, Марийке\nли колко е опасно това?\nНа мен да ми скочи нещо в багажника, стрелям без да се замислям.\nЕвала Рашков, когато тия гербави са думнали прасето - 10 години затвор. А еничаря прегазил детето на пешеходна - 5 години УСЛОВНО\nТова прасе да не е било член на Ал Каеда, бе?\nИли нарко барон?\nИ тия да са били некви агенти на ЦРУ\nстрелят по гъби със заглушители и без да искат улучили една манатарка по-голяма\nА протести пред президентството в защита на бракониерите от другите ловни дружинки няма ли да има? Както протестират срещу уволнението на престъпния шеф на Пирогов Балтов. То у нас само в подкрепа на престъпници май се протестира напоследък.\nна всякъде е така един полицай един горски и един двама гости и прасе в багажник а в Царево може и елен тя и джипката на бате бб беше осигурина от това горско\nДо коментар #20 от "Пушки":\nСлужбите ни слугуват на ЦиРейУ срещу братушките.\nА за бракониерска стрелба в Два часа през ноща си трябват заглушители !\nкакви версии Хванати са на място Закон и редКонфискация на орьжието и превозните средства и сьд с глаби и лежане Докога наши и ваши Писна ни\nБа човека е бил на лов добре че се сменя власта иначе за милиони няма закони а сега малко така прах в очите на слепите\nФакта, че бракониерите са задържани от МВР (а не от горските ! ... то служители на МВР няма в градовете и селата пък там и в гората ги е имало!) навеждса на мисълта , че на някого са му скроили шапката - така де изпълнили са целта на мероприятието! което означава : 1. на тоя това му е практика . 2. Станал е неудобен на някой (може и жена му да иска да го отсвири) 3. Потенциално опасен е с това което знае и затова трябва да се блокира за да не нанесе "вреди".\nТе толкова домашни животни избиха в Странжа. Тормозиха хората и ги оставиха без поминък и нищо.\nНе пачките, са интересни тука!\nТук виждаме как ,тази шайка самозабравили се бракониери,\nот най-високо поставени, държавни служители ,\nе действала години наред , като нарушители на закона за лова!\nТе сега не са власт и правят каквото си пожелаят,\nами да си зададем въпроса, какво са правили ,\nкогато бяха на власт и мачкаха невинни хора и фирми за\nлично облагодетелстване и рушвети??\nЗа тези хора хванати с оръжие в гората със диво убито прасе ,\nне може да има оправдание ,\nоръжието, " скъпи ловни карабини" не може да се разняся във гората ,\nако няма бележка за лов?\nБило то подборен или организиран?\nЗакона в България ясно казва ,\nкой и кога, може да бъде с ловно оръжие в гората ,\nняма оправдание за тези самозабравили се "полу- човеци "?\nКонфискация на оръжието и на съд!\nНека с такива се покаже на всички ,как трябва да действа закона!\nАЗ ПЪК ИСКАМ ДА КАЖА: БРАВО, БРАВО, БРАВОООО, НА ПОЛИЦАИТЕ ,КОИТО НЕ СА СЕ ОГЪНАЛИ ПРИ ВИДА НА СЛУЖЕБНИТЕ КАРТИ НА ТЕЗИ УВЛАСТЕНИ ДАНС, МАНС И САНЧОПАНС-БРАКОНИЕРЧЕТА!!!!!!!\nОПРЕДЕЛЕНО ПОЛИЦАИТЕ СА БИЛИ С КОРАВИ ТОПКИ! БРАВО!\nПРЕЗ 2015г. В С.ДРАМА ХВАНАХА ЕДИН ЛОВЕН НИКОЛАЙ ЕЛЛКОВ ПО ПРЯКОР МАЛКИЯ ПРОФЕСОР ВУЧКОВ НАГЪЛ ДО БЕЗОБРАЗИЕ ХВАНАТ С ЧЕТИРИ ТОРБИ ЕЛЕНСКО И ГО ОПРАВДАХА САМО ЕДИН ПОСТРАДА ОТ ГРУПАТА КОСАДЖИЯТА ГЕОРГИ СТЕФАНОВ СВЕТУЛКАТА ЗАДАЙТЕ СИ ВЪПРОСА ЗАЩО МУ ВИКАТ СВЕТУЛКАТА КОГА ЩЕ МУ РАЗГЛЕДАТ НАНОВО ДЕЛОТО .\nДо коментар #35 от "ДА СПОДЕЛЯ":\nИМА БЕЗЧЕТ НЕНАКАЗАНИ БРАКОНИЕРИ-ЧЕКМЕДЖЕЕЕГЕРБЕРАСОПИТЕЦИ!!!!!!!\nАМИ ПОМНИТЕ ЛИ ОНИЯ ЖАААЛЪК ГЪБАР- ПАНАЙОТ РЕЙЗИ????...БИВШОТО КМЕТЧЕ-ДЕРИБЕЙЧЕ-ГРАБИТЕЛЧЕ НА СОЗОПОЛ?!??????\nСЛЕД КАТО БЕШЕ ЗА "ГЪБИ" И СЕ ВРЪЩАШЕ ОТ ГЪБОБЕР С КАРАБИНА И ГРЪМНАТ ЕЛЕН, ........., КАКВО СТАНА???? АБСОЛЮТНО БЕЗНАКАЗАН, ПОСЛЕ ПАК ПРОДЪЛЖИ ГОДИНИ ДА БЪДЕ КМЕТ НА СОЗОПОЛ!!!!!!\nТАЗИ ПАСМИНА НЯМА ИЗТРЕБВАНЕ!!!!\nПЪК ДА НЕ ГОВОРИМ ,ЧЕ ЛИЧНО ЧЕКМЕДЖЕЕЕ*ГЕРБЕРАСО*ПИТЕКА ПРЕКВАЛИФИЦИРА ВСИЧКИ ГОРСКИ СЛУЖИТЕЛИ В БЪЛГАРИЯ В ЕДНИ УЗАКОНЕНИ ТОТАЛНИ БРАКОНИЕРИ, ЧИЯТО ЕДИНСТВЕНА ЗАДАЧА БЕШЕ ДА УЗАКОНЯВАТ БРУТАЛНАТА И ПОГОЛОВНА БРАКОНИЕРСКА СЕЧ НА ЧУТОООВНО ГОЛЕМИ ТЕРИТОРИИ ГОРИ В БЪЛГАРИЯ!!!!!!!!.....С ЦЕЛ РАЗБИРА СЕ БЕЗОТЧЕТНИ МИЛИАРДИ ЗА ЧЕКМЕДЖЕТА И ГАРДЕРОБИ!!!!!\nАЗ МНОГО СЪМ ДОВОЛНА ОТ ТАЗИ КАРТИНКА .\nБЕШЕ НЕОБХОДИМО ДА СЕ СЛУЧИ ТОЧНО ТОВА .\nИ КОГАТО БИБИ СЕ ВЪРНЕ НА БЯЛА КОБИЛА , ЩЕ РАЗКАТАЕ МАЙКАТА НА ВСИЧКИ БРАКОНИЕРИ .\nА ТЕ СА БЕЗЧЕТ : ОТ БСП , ОТ ДПС , ОТ ИТН ...\nДО СЕГА БИБИ СИ ИГРАЕШЕ НА ПОЛИТИКА .\nАй сега кажи каква е връзката между Рашков, бракониерите и идиота-полицай, дето прегази детето! И още по-добре да ни разясниш връзката между г-н Рашков и съда? Щото името на Рашков го споменавате за щяло и нещяло...Явно опорките, спуснати от банкянския зайчарник, повеляват служебният вътрешен министър да бъде оплюван безспирно и денонощно, докато го удавите...Ама той е умел плувец, шъ знайш, и ще удави първо вашите вождове и най-вече оня в Банкя...\nАБЕ ТОЗИ ДАМЯНОВ ГОВОРИ ТАКА СЯКАШ ВИНОВНИ СА ТЕЗИ ,КОЙТО СА ХВАНАЛИ БРАКОНИЕРИТЕ ,А НЕ САМИТЕ БРАКОНИЕРИ.КАТО ГО ГЛЕДАМ КАК УВЪРТА МАЙ Е ГОЛЯМА ЛИСИЦА.\nДо коментар #28 от "джи пи":\nЕ как какви версии? Може както са стояли на една полянка на раздумка за ловните си подвизи, прасето да не е издържало на фантазиите им, да е изскочило от храстите да е грабнало намиращата се най-близка карабина и да се е гръмнало!\nСега прокуратурата на Каскета ще смотае експертизите, за да обвини "нашите" хора. Може да се окаже, че прасето се е самоубило накрая\nАбе що ги корите момчетата, бре? Ми отишли ората за гъби в 2 часа през нощта и една гъба взела че ги нападнала...И кво да праат ората? Ми законна самозащита се вика на това...А туй, че гъбата се оказала дива свинкя, а на ората туристическите бастуни били ловни пушки, са подробности от пейзажа...Съдът да го има в предвид...\nЕдната версия е, че прасето е куцало с предно ляво краче. Другата е, че със задно дясно.\nБили са за гъби и са намерили раненото прасе! Станало им е жал за хайванчето и са решили да го заведат на ветеринар, по пътя прасето умира и ги спират горските! Били са въоръжени заради мечките и вълците, преди години кмета на Созопол се опитаха комунистите да натопят със една сърничка и то в резерват ама се оправи човека наще бяха на власт!\nПрасенцето само се е метнало в багажника и после се е самоубило от мъка,че Тиквата се търколи !\nПредстояли експертизи по трупа на животното, за да се разберат обстоятелствата около смъртта му ?! За да няма дискриминация, предлагам всеки отстрелян дивеч да минава подобна експертиза.\nЛовът за бедните е прехрана на семейство а за богатите е спорт. В днешно време трябва да си бракониер за да храниш семейство. А в случая на заможния Митю Гошов е издаден от негов (гладен) човек който не е получавал дял.\nЕла да видиш какво чудо става ако хванат рибар с повече пръчки , маломерна риба или риболов в тъмната част на денонощието. Глоби до 101 и обратно , в същото време бракониери като тези си хващат с мрежи и изобщо е им пука. Работата прилича на вица за лъва и коня , които направили една и съща беля. Лъва го пуснали а коня , осъдили. След време се срещат и коня попитал защо така се е получило. Лъвът му отговорил , че всичко е законно. Какво пише , за-кон а не за лъв!\nДали единият от бракониерите , шеф на Бистришките тигри не е и арендатор на язовир Сушица до Асеновград?\nВсичко е ясно ...тия глупаци изгоряха щото не разбраха ,че с бандата им е свършено а главатаря ходи с памперс..\nБракониерството не е предполагаемо, а е факт. То е извършено от група лица и няма значение кой е стрелял и кой е убил дивото прасе. Веществените доказателства са многобройни и са описани и са иззети. Експертизи се назначават след образуване на производството, а сега така се цели замитане на случая под килима.\nПо интересни са версиите:кой умник го назначава в ДАНС.\nлапна `джигерчето`?!....А де...


Начало > Превключвател STAG 200 PLUS / GoFast\nLED for STAG 200 PLUS\nЕлектронен 3-жичен превключвател, предназначен за системи за автогаз, оборудвани с контролера STAG 200 PLUS. Превключвателят изпълнява редица функции от избора и оптичното /звуковото сигнализиране на работния режим до индикацията за нивото на газ в резервоара.\nОсновни характеристики и предимства на LED 200 PLUS:\n1. Малък, компактен дизайн;\n2. Само три кабела за свързване за по-бърза инсталация;\n3. Индикация за ниско ниво на горивото и три различни режима на работа;\n4. Интегриран зумер.\nЕтикети Stag 200 new,


Искате детето ви да бъде добър ученик- тогава не ограничавайте процеса на учене единствено в рамките на класната стая.\nЗнанията и уменията, усвоени в училище са изключително важни за израстването на детето в интелектуално и социално отношение, но не по- малко важен е светът, който вие като родители ще разкриете пред него чрез книгите, игрите, изкуството, разговорите. Желанието да открива нови и нови неща разширява светогледа на детето и ще даде тласък на интереса му към ученето и усвояването на нови знания. Ето някои полезни идеи:\n4. Осигурете игрови ситуации и средства, които подкрепят различните методи на учене – от слушане и визуализация, до сортиране и подреждане\nЗаради побой на деца на детска площадка в Стара Загора Цацаров иска уволнението на военен следовател...\nУчени: Не крещете на децата си, ще ги разболеете!\nМалки рибари на улов в Монтана\nСтава страшно! Държавният здравен инспектор предупреди за разпространението на грипната епидемия\nПикът на грипната епидемия ще бъде достигнат следващата седмица, а след това ще…


Четири автомобила във верижен сблъсък на входа на тунел "Железница"\n17 Септември 2016 16:43ПУБЛИКУВАНА\n17 Септември 2016 17:21ОБНОВЕНА\nВерижна катастрофа затрудни движението по главен път Е-79 край Симитли.\nИнцидентът е станал днес по обяд на входа на тунел "Железница".\nВодач на товарен автомобил със старозагорска регистрация намалил скоростта преди влизане в тунела в посока Кресна, когато в него се забило такси "Шевролет" с благоевградска регистрация.\nЗаради несъобразена скорост и неспазване на необходимата дистанция в таксиметровия автомобил се ударили още две коли, марка "Фолксваген Голф", с благоевградска регистрация.\nПри верижния сблъсък няма пострадали, на леките коли са нанесени материални щети.\nКатастрофата обаче затрудни и без друго натоварения трафик по международния път.\nКакто ИНФОМРЕЖА писа, в 11 часа днес в Кресненското дефиле се обърна румънски ТИР, превозващ прасета.\nЗа по-малко от два месеца това е трета верижна катастрофа в същия участък.\nНа 31 август 43-годишен водач на "Тойота" от симитлийското село Черниче се заби в задната част на лек автомобил "Фиат Мареа" с 56-годишен водач от Ловеч. Вследствие на удара ловешкият автомобил отскочи и се удари в спрелия пред него в колоната „Рено Клио” с 25-годишна шофьорка от Благоевград.\nНа 27 юли по обяд в самия тунел "Железница" се нанизаха един в друг четири леки автомобила - "Мазда" и "БМВ" със софийска регистрация, "Шевролет" с румънска регистрация и таксиметрова кола "Рено" с македонска регистрация. За щастие при инцидентите нямаше пострадали.\nкатастрофа верижна катастрофа Железница тунел\nМъж загина след удар в дърво


Мартин Дамянов — Доказателството — Моята библиотека\nПрофесор Рокуел прехвърли примката върху напречната релса, която специално бе приспособил за случая (или случая бе приспособил за него) и затегна възела здраво. Кокалчетата на пръстите му побеляха. А случаят беше такъв — най-великото откритие в историята на човечеството. Антигравитацията!\n„Антигравитация няма!“ — сумтеше неговия приятел професор Бригс, преподавател по Физика и Биофизика в Политехническия Бостънски университет. „И няма да има!“\n„Искаш ли да се обзаложим?“ — бе отвърнал ехидно Рокуел, в етапа когато бе покрил теорията си с достатъчно емпиричен материал.\nИ работата продължи — теоретически обосновки, опити, доказателства… Това беше най-интересният период от живота на Рокуел, който по не едно стечение на обстоятелствата бе останал ерген. Беше на шейсет и две години, след две седмици му предстоеше да навърши шейсет и три и все още не беше загубил чувството си за хумор, ала нямаше с кого да сподели радостта от откритието си. Освен с Бригс. После щяха да последват интервюта за престижни научни списания, лекции с бомбастични хонорари, а може би и Нобелова награда…\nРокуел работеше денонощно. Желаеше неговия триумф да е пълен и гореше от нетърпение да представи своето откритие пред обществеността, но също знаеше, че най-малкият пропуск би намалил бляскавостта на откритието му неимоверно. Беше нетърпелив, но старателен. И ето, след дългогодишен упорит труд той успя. Бленуваният ден дойде и той щеше да демонстрира откритието си на професор Бригс.\n— Нямало маса, нямало заряд… — мърмореше с искрено задоволство той докато работеше. — Никой не обърна внимание на ефективния разряд, никой не се сети да го провери. При определени условия той съществува и аз го открих! Но само ако елементарната частица бъде спрегната с мюон, само при тези обстоятелства… От тоновете изпушен тютюн гласът му бе станал дрезгав, а лицето му съвсем изпито и бледо на фона на пълната луна, която лениво се подаваше през отворения прозорец.\nС годините бе превърнал апартамента си в лаборатория, от която рядко излизаше. „Смахнатия професор“ — така го наричаха. И така си беше.\n— Сега ще сложим завинаги точка по този въпрос! — рече триумфално Рокуел и внимателно нагласи камерата над течнокристалния дисплей. Беше го обмислял дълго — в късните часове, когато не можеше да заспи, а сърцето му биеше до пръсване — как да покаже откритието си. Бригс щеше да падне от стола, щеше направо да полудее, да крещи… Като че ли сме малки деца. — изхихика се той. — Кой знае какво щеше да си помисли в първия момент, а пък после когато… сигурно ще му заприличам на Исус, когато е възкръснал от кръста. — този поток от мисли изпълваше душата на Рокуел с открито блаженство. — Ами ако получи удар? Не, невъзможно! Бригс беше спортист — плувец. Празноглавец! Така и не разбра как се ражда истината. Никога!\nПровери апаратурата поне десет пъти — работеше. Топка за бейзбол, порцеланова чаша, магнит, Айнщайн (това беше котката) — всички си приличаха по това, че увисваха безпомощно във въздуха, точно в средата на помещението, където двете полета се уравновесяваха. Беше перфектно. Един кратък миг… едно натискане на копчето… силна въздишка… и светът щеше да бъде в краката му. Великолепно, изумително, просто велико! При това апаратурата беше съвсем компактна — направо гениално! Бригс щеше да онемее, така му се пада! Така. Сега трябваше да свали предпазния екран за да може да го види Бригс. Какво толкова само за няколко секунди какво толкова може да се случи. В два часа посред нощ?\nРокуел набра номера с треперещи пръсти и чу как модема защрака. След миг връзката щеше да бъде установена и той притича в домашните си пантофи към стола и нагласи примката върху шията си. „Само един кратък миг“ — усмихна се той.\nИ наистина след броени секунди от течния дисплей изплува сънената физиономия на Бригс. Но лицето му притъмня моментално и зениците му се разшириха.\n— Рокуел, недей! — изкрещя Бригс.\nНо вече бе твърде късно. Рокуел блъсна силно стола, на който стоеше. Тялото му увисна съвсем безпомощно във въздуха, като краката му ритаха празното пространство под него — доста под точката, която уравновесяваше двете полета. Нещо силно го дърпаше надолу (направо могъщо) и в паниката, и ужаса той осъзна, че това нещо бе не друго, а ГРАВИТАЦИЯТА! Пръстите му конвулсивно настискаха дистанционния пулт, който така и не проработи.\n„Айнщайн!“ — ехтеше бързо изгасващото му съзнание, но устата не мълвяха нищо друго, освен накъсано дрезгаво хриптене. До ушите му достигна гласът на Мелвин Райън от късното телевизионно предаване „На лов за вещици…“ Айнщайн натисна дистанционото управление на телевизора с лапа и смени канала, докато неутрино се асоциираше с електрони вместо с мюони…\n„Бедният Рокуел, мечтата му го уби!“ — мислеше си седмици след инцидента Бригс онемял от ужас, а челюстта му продължаваше да трепери.